
BARCELONA 
Tip. «UAvenç», Rambla de Catalunya, 24 

Ningú podrà representar, traduir ni reimprimir 
aquesta obra sense permís de l'autor. 

La Sociedad de Autores espanoles es Tencarregada de 
cobrar els drets de representació. 

QjLieda fet el deposit que marca la llei. 



PERSONES 



Mariagna 48 anys 

RosiNA 25 » 

Agnès 20 » 

Joan 50 » 

Francesc 22 » 

Esteve 45 » 

Tomàs 50» 

Valentí 28 » 

Lluc éo » 

Iscle 50 » 

Una dona amb un nen de volquers. 
Una altra dóna amb un noi de quinze anys. 
Un home que va amb una crossa. 
Dos homes de mitja edat i un de molt vell, 
amb la seva dona, també molt vella, 
L* acció, en una vileta catalana. 
Època, present. 

Aquesta obra va ésser representada per prime- 
ra vegada en el Teatre Català (Romea) la nit del 

1 8 d'Abril de 1908, amb l'adjunt repartiment: 
Mariagna, D.* Adela Clemente; Rosina, senyo- 
reta Marguerida Xirgu; Agnès, Srta. Antònia 
Vallvé ; /oaw, D. Joaquim Vinyas; Francesc, don 
Joan Vehil; Esteve, D. Miquel Sirvent; Tomàs, 
D. Vicens Daroqui ; Valentí, D. Avelí Galceran ; 
Lluc, D. Ramon Tor; Iscle, D. Agustí Antiga. 
Director artístic : l'autor. 



ACTE PRIMER 



Menjador amh les parets blanques i sòcols 
de rejola de Valencià, de colors virolais, amh un 
bordó de fusta a dalt i baix. A dreta i esquerra 
dels fons, dugués obertures, amb portes balcone- 
res i persianes plegades a cada una respectiva- 
ment, veient'Se rhort de la casa, ben conresat, 
ple de flors i de llum. Entre les dugués obertures 
citades, un bufet de noguera atapait de pisa i 
una fruitera de faiensa; a V esquerra, dugués 
portes: la del primer terme dóna a V entrada de 
la casa; Valtra, a una saleta-dormitori. A la 
dreta del primer terme, una escala que comunica 
als dalts, i una porta, segon terme, que condueix 
a la cuina. A la mateixa mà, un canapè antic i 
un mirall. Al mig de l'escena, una taula de no- 
guera, rodona, amb un cobri-taula i un gerro 
per posar-hi una toia al damunt. Penjant del 
sostre, un quinqué de brony), bastant decoratiu. 
A tot el volt de la peça, cadires de noguera, amb 
el seient de cuiro, i alguns testos amb begonies i 
hortènsies. A la paret del fons, damunt del bu- 

fet, un quadro representant la Cena dels Apòs- 
tols; a les laterals, altres quadros amb paisatges 
i abodegons»; un calendari, retrats defamilia, 
un rellotge, una tauleta de cusir, etc, Venrejolat 
de Vestancia es de mosaic senzill. Els balcons són 
oberts. 

Es al demati d'un dia del mes de Juny. Fa 
un temps esplendorós. 



ESCENA I 

La Mariagna, l'Agnès i en Valentí 

(La Mariagna surt per la porta de la dreta 
dels fons, amb un gabell de flors a les 
mans. Va amb vestit de per cala blava, 
amb mostreta blanca,) 

mariagna 
No'n cullis més, Francesc. 

AGNÈS {de dins estant, en veu alta) 
Mariagna ! Mariagna ! 

MARIAGNA 

(anant a mirar a la primera porta de V esquerra) 
Ah! Sou vosaltres? Entreu, si us plau, 
entreu. 

(V Agnès porta una bruseta de batista 
blanca amb ratlles blaves, faldilles de 
percala de color blau marí, davantalet 
de fil cru i un mocador de seda blau cel 
passat al coll. En Valentí va amb un 
vestit vell, de llana, d'un to blau gris; 

gorra de seda negra, amb visera de 
xarol; camisa de cohr, sense planxar, i 
espardenyes blanques tapades. No porta 
pèl ala cara,) 

AGNÈS 

(enira guiant del braçan en Valentí, que va amb 
el cap alt i els ulls ben oberts i immòbils) 
Vine, vine, Valentí. 

VALENTÍ (treient'Se la gorra) 
Bon dia, Mariagna. 

MARIAGNA 

(deixant les flors damunt de la taula) 
Bon dia i bona hora. Que tal, com va 
aquesta vista? 

VALENTÍ (content) 
Per ara va molt bé. 

MARIAGNA 

Me n'alegro, noi. 

AGNÈS (també molt contenta) 
Aquesta nit l'ha passada tota en un sòn. 

MARIAGNA (an en Valenti) 
Sí, home, sí: a poc a poc se va lluny. 

VALENTÍ 

Potser ho fa l'haver pogut descansar, però 
em sembla que ja hi veig una mica més. 

MARIAGNA 

Amb paciència tot anirà per bon camí. 
Però, seieu : feu-me'l favor. 

AGNÈS 

No US molesteu per nosaltres. 

MARiAGNA ( acostatit-U utia cadira) 
Sèu, Valentí, sèu. 

VALENTÍ 

(asseient-se, ajudat de F Agnès) 
Gràcies. 

MARIAGNA 

Que heu vingut per parlar amb en Joan ? 

AGNÈS 

Si no hem de destorbar-lo... 

VALENTÍ 

Que no es a casa? 

MARIAGNA 

No. No fa gaire que ha sortit. 

AGNÈS (contrariada) 
Ja'ns ho temiem ! 

MARIAGNA 

Que'l necessiteu de precís? 

AGNÈS 

No: de precís, no. (No gosant-ho dir.) 
Voldríem fer-li una pregunta. 

VALENTÍ 

Nosaltres, si no es propassar-se, desitja- 
ríem saber si es cert lo que fan córrer. 

MARIAGNA 

Què fan córrer? 

VALENTÍ 

Diuen si en Joan se retira. 

(De tant en tant se veu an en Francesc 
passar de Vun costat a Valtre de Vhort, 
amh flors a la mà. La Mariagna, en el 
transcurs del dialec, va i ve diferentes 
vegades de la tauleta de cosir a la taula 
del menjador, per fil i les estisores per 
fer el ram, lligant-lo quan s'escaigui 
tenir-lo llest,) 

MARIAGNA 

A què ve que hagin pensat semblant cosa? 

AGNÈS 

No va arribar en Francesc ahir vespre? 

MARIAGNA 

Si: de Madrid. 

AGNÈS 

Qjue ja ha acabat els estudis? 

MARIAGNA 

Ja es metge passat. 

VALENTÍ (enfaticament) 
Segons tinc entès es més que metge. 

MARIAGNA 

Es doctor en medecina. 

VALENTÍ (amb dolor) 
Asseguren que rellevarà'l seu pare. 

MARIAGNA 

No hem pres cap determini. Però, de totes 
maneres, penso que s'establirà a Barcelona. 

VALENTÍ 

Aquí si que poc hi faria ! 

AGNÈS 

Es un poble tant petit aquest, que amb el 
metge que hi ha en tenim prou. 

VALENTÍ 

En sobra i tot. 

AGNÈS 

La gent no més té fè en el vostre home. 

MÀRIAGNA 

Tothom hi creu molt! 

VALENTÍ 

En Joan no posseirà cap titol, però'l 
saber i Texperiencia no pot negar-li ningú. 

AGNÈS 

Pobres de nosaltres que ara pel seu fill 
ens deixés! 

VALENTÍ 

No ho voldria pas ! 

MARIAGNA 

Ja podeu comptar que, si's retirava, us 
recomanaria al noi. 

VALENTÍ 

Jo, si us haig de ser franc, no hi crec en 
metges. 

AGNÈS 

Se n'han vist tants desenganys ! 

MARIAGNA 

Feu- VOS càrrec de que allà ont no arribés 
en Francesc... 

VALENTÍ (inierrompent'la) 
No, no: jo tinc posada la confiança en en 
Joan. Ja estic a les seves mans, i, fins que 
ell mateix me desenganyi, no vui que ningú 
més me vegi. 

AGNÈS 

Si que't curarà, Valenti ! 

VALENTÍ 

Ditxós serà'l dia! 

AGNÈS 

Amb quin gust anirem a complií la pro- 
metença que tenim feta ! 

MARIAGNA 

Ah! Heu fet una prometença? A Santa 
Llúcia ? 

AGNÈS 

Té raó ! No vam atinar-hi. 

VALENTÍ 

Si en Joan, amb la gràcia que Déu li ha 
concedit, me posa bé de la vista, TAgnès i 
jo anirem a peu, descalços, al turó més alt 
de Montserrat a veure sortir el sol. 

MARIAGNA (atnh molta delicadesa) 
I no fareu re més ? Això no es un sacrifici 
pietós... 

AGNÈS 

Què voleu dir? 

MARIAGNA 

I la nostra santa religió, Agnès? 

AGNÈS 

Ah! Si: de passada farem un present de 
gràcies a la Verge. 

VALENTÍ 

A mi — no us ho prengueu a mal — m'en- 
tusiasma i em sembla que m'aclareix els ulls 
Tidea de pujar a una montanya ben alta a 
saludar el sol naixent. 

AGNÈS 

Sí que podrem anar-hi aviat! 

VALENTÍ (aixecant-se) 
Mariagna : feu que en Joan no m'abando- 
ni; pregueu-li que no'm deixi, a la flor de la 
joventut, amb la meva desgracia ! La vista ho 
es tot per mi! 

AGNÈS 

(també aixecant-se, al mateix temps 
que en Valentí) 

Es el nostre goig ! 

VALENTÍ 

Es el nostre pa ! 

(Per la porta de la dreta del fons compa- 
reix en Francesc amb unes quantes roses 
a la mà. Aquest va amb vestit d'istiu, 
molt elegant, i sense res al cap.) 

ESCENA II 

Els mateixos, mès en Francesc 

MARIAGNA 

Ah! Aquí teniu en Francesc. 

FRANCESC 

Bon dia. 

AGNÈS (quedant molt sorpresa) 
Ai, mare ! Que s'ha tornat diferent d'ençà 
que no l'havia vist ! 

MARIAGNA 

Ja es tot un home. 

VALENTÍ 

Que porta barba? 

AGNÈS 

Si: una mica. 

VALENTÍ 

La barba, en el que no n'ha dut mai, li 
trasniuda la fesomia. 

FRANCESC 

No es en Valentí, el fuster del carrer 
gran, aquest jove? 

VALENTÍ 

El mateix. Que ja no'm coneixia? 

FRANCESC 

Si, home. Però com que hi estat dos anys 

sense venir, ni per les vacacions, al poble... 

AGNÈS (interrompent-lo) 
I vostè, capficat amb les lletres, no ha 
tingut temps de fixar-se gaire amb la gent. 

FRANCESC 

Que potser sou casats? 

AGNÈS 

Sí, senyor: ja fa un any i mig. 

FRANCESC 

No'm diguis vostè, Agnès. I tu tampoc, 
Valentí. 

AGNÈS (abaixant els ulls) 
Es el tractament que*s mereix. 

VALENTÍ 

Es el tractament que's dóna als homes 
amb titol. 

MARIAGNA 

En Francesc es molt senzill. Oi, fill meu? 

FRANCESC (amb naturalitat) 
Diuen que ho resulto. (An en Valentí,) 
I què es, Valentí, això de la vista? 

VALENTÍ 

L'he tinguda molt endanyada. Però ja 
estic en remei. 

FRANCESC 

A mans de qui estàs? Del pare? 

VALENTÍ 

Sí. Per cert que'm porta molt bé. 

FRANCESC 

Què t'ha receptat? 

VALENTÍ 

Una aigua que fa miracles, composta per 
l'Esteve. 

FRANCESC 

El meu oncle? 

AGNÈS 

Sí, senyor: Therbolari de la plaça. 

FRANCESC (amb ironia fina) 
Vaja, doncs, no t'espantis. 

VALENTÍ 

No*n passi ànsia. Que anem, Agnès? 

AGNÈS 

Si, si: anem, que ja hem molestat massa. 

MARIAGNA 

I ara! Sempre que tingueu gust, ja ho 
sabeu, aqui es a casa vostra. 

AGNÈS (agraida) 
Sou molt bona, Mariagna ! 

VALENTÍ 

Francesc: el felicito per haver acabat la 
carrera. 

FRANCESC 

Gràcies. I si en re puc servir-te... 

VALENTÍ (interrompent-lo) 
Tant-de-bo que, com a metge, surti una 
ploma com el seu pare ! 

2 

FRANCESC 

Gràcies, Valentí, gràcies. 

MARIAGNA 

Però que no voleu esperar- vos? Aquell 
està a punt de venir. 

VALENTÍ 

Ja tornarem més tard. 

MARIAGNA 

Ara ja l'heu feta! 

VALENTÍ 

Ens arribarem fins a ca l'Esteve. 

MARIAGNA 

Com conegueu. 

VALENTÍ 

Vaja, que s'hi conservin. 

MARIAGNA (seguitlt-los) 

Adéu, noi, adéu. 

AGNÈS (an en Francesc) 
Estigui bonet. 

FRANCESC 

Adéu, Agnès. 

VALENTÍ (caminant a les palpentes) 
Noia: guie-m, dóna-m la mà, que no topi 
enlloc. 

AGNÈS 

No temis, home ! 

MÀRIAGNÀ 

À poc a poc, fílls meus! 

(V Agnès i en Valenti desapareixen pel 
primer terme de l'esquerra. La Ma- 
riagna'ls acompanya fins al peu de la 
porta. En Francesc queda mirant-los, 
mentres se^n van, molt apesarat.) 



ESCENA m 
La Mariagna i en Francesc 

FRANCESC 

Pobra gent! (Curt silenci. Deixa damunt 
de la taula les flors, que té a la mà, quedant-se 
com abslret.) Pobra gent ! 

MARIAGNA (an en Francesc) 
Quines tristeses se veuen ! 

FRANCESC 

Per què han vingut? 

MARIAGNA 

Per parlar amb el teu pare. 

FRANCESC 

Amb què compten per viure ? 

MARIAGNA 

No sé que tinguin més que la botiga de 
fuster, que mai els ha produit gran cosa. 

FRANCESC 

I vol dir que curarà aquell xicot? 

MÀRIAGNA 

Si fa tot lo que se li mana... 

FRANCESC 

Que no seria millor que anés a Barcelona 
a trobar un oculista ? 

MARIAGNA 

£1 de casa li ha donat grans confiances. 

FRANCESC 

Quin diagnòstic ha fet? Què té per ell? 

MARIAGNA 

Sempre li he sentit a dir que no seria re. 

FRANCESC (amb ironia) 
Val més així. 

MARIAGNA 

Que no'l creus molt entès al teu pare ? 

FRANCESC 

Bé deu ser-ho, quan tothom l'anomena 
per en Joan dels Miracles. 

MARIAGNA 

Ha salvat malalts que ja estaven com 
aquell qui diu a les portes de la mort. Jo li 
he vist fer impossibles 1 Llàstima que no tin- 
gui'ls teus estudis! 

FRANCESC (amb ironia fina) 
Sí que es una llàstima ! (Anant-sen cap al 
fons,) Si que ho es ! 

MARIAGNA 

Aont vas ara ? 

FRANCESC 

A cullir més flors. 

MARIAGNA 

Vine, home, vine, que la teva germana 
està a punt de tornar de missa i no tindrem 
el ram llest. 

FRANCESC (acostant-se) 
Qui cuida tant bé'l nostre hort? 

MARIAGNA 

El teu oncle Tomàs, que, en comptes 
d'anar al cafè, s'hi entreté cada tarda. 

FRANCESC 

I vostè no'l guia ni l'ajuda gens? 

MARIAGNA (tot apomellant les flors) 
Que sé jo, pobreta de mi ! 

FRANCESC 

Doncs jo diria que sí que l'ajuda. En 
cada planta i en cada flor de les nostres s'hi 
veu el bon gust natural d'una dóna. 

MARIAGNA 

De la teva germana. 

FRANCESC (somrient) 
La Rosina es una noia polida i delicada, 
que tot al seu entorn ho hermoseja; però 
encara no té'l do maternal per amorosir, com 
vostè, les coses que toca. 

MARIAGNA 

Les estima molt les flors. 

FRANCESC (fent una rialleta) 
Per enjoiar-se amb elles. 

MARIAGNA 

I les cuida com jo ; més i tot que jo. ^No 
veus que a mi, a la meva edat, segons què ja 
no m'escau, ni tinc l'humor de quan era jova? 

FRANCESC 

I això, per què? 

MARIAGNA 

Tot passa en aquest món, Francesc! Tot 
passa ! 

(Curt silenci i cambi de to.) 

FRANCESC 

(olorant les flors que ha deixat damunt 

de la taula) 
Quina olor que exhalen aquestes roses! 

MARIAGNA (somrieut) 
Eh que si? 

FRANCESC (oferint-li flors) 
Tingui: faci un pom ben gros, que ell 
sol alegri la casa. 

MARIAGNA (tot fent el pom) 
Bé prou que tots ho estem d'alegres ! 

FRANCESC 

(pausadament i amb intenció) 
Vol dir, mare, que ho estem tots ? 

MARIAGNA 

Jo, si! Molt! La teva germana també... 

FRANCESC (després d'un gran esforç) 
I el pare ? 

MARIAGNA 

(moU sorpresa, mirant-lo fixament) 
Lo mateix. 

FRANCESC (en veu baixa) 
Li sembla a vostè que esià content? 

MARIAGNA (aixecant-se, sobressaltada) 
Per què m'ho preguntes ? 

FRANCESC 

(confidencialment, després d* un petit esforç) 
Digui: li sembla a vostè que està satisfet 
de que jo hagi acabat la carrera? 

MARIAGNA 

Més que satisfet: n'està orgullós. 

FRANCESC 

S'enganya, mare. 

MARIAGNA 

Q.uè dius, Francesc? 

FRANCESC 

(anant a seure en el canapè) 
Cregui-m que s'enganya. 

MARIAGNA (acostant-s'U) 
Però com es que t'has fet aquests mals 
pensaments? 

FRANCESC 

No li ha agradat mai que jo estudiés me- 
decina. 

MARIAGNA 

Que SÍ! 

FRANCESC 

Que no va veure ahir a la meva arribada? 
Tothom va rebre-m amb amor, efusivament, 
com si tornés d'una victorià. Vostè, la Rosi- 
na, l'oncle Tomàs, els amics, tots m'espera- 
ven aiyib els braços oberts, vessant satisfacció. 

MARIAGNA 

I el teu pare també. Més que tots plegats! 

FRANCESC 

Ell va saludar-me amb fredor, amb el cor 
distret. 

MARIAGNA 

Es el seu caràcter. ^Que no sabs que no 
es de mena festós ni es home de compli- 
ments? 

FRANCESC (en veu baixa) 
Potser no tinc raó ; potser m'hi mal fixat. 

MARIAGNA 

Es clar que si. 

FRANCESC 

No m'ho creia pas. 

MARIAGNA (després d^un petit esforç) 
Ont penses establir-te ? 

FRANCESC 

Aquí mateix. 

MARIAGNA (admirada) 
En aquest poble de quatre cases? 

FRANCESC 

Que no m'ho aprova vostè? 

MARIAGNA 

Però i el teu pare ? 

FRANCESC (sense convicció) 
Ja ha treballat prou. 

MARIAGNA 

Que li aconsellaràs que's retiri ? 

FRANCESC (aixecant-se) 
Jo bé ho desitjo. 

MARIAGNA 

No es pas vell, en Joan. 

FRANCESC 

No. Però, de totes maneres (pausada- 
ment i amb intenció), ja ha arribat l'hora de 
que deixi de fer el que fa. 

MARIAGNA 

Per què ? Que't creus que, sent tu doctor, 
te rebaixaria? 

FRANCESC 

No es precisament que'm rebaixés... 

MARIAGNA 

I doncs? 

FRANCESC 

(després d'una petita lluita interior) 
Pot fer-me mal. 

MARIAGNA 

Vés a establir-te a ciutat; vés a Barcelona. 

FRANCESC 

Me'n farà sempre, vagi allà ont vagi, de 
mal, meiitres no s'abstingui de donar remeis. 

MARIAGNA 

(posani el ram en el gerro) 
No pas vivint tant allunyats l'un de l'altre. 

FRANCESC (acostant-s'hi) 
Vostè ha vist mai que ell curés cap 
malalt? 

MARIAGNA 

Sí. Ja t'ho he dit. 

FRANCESC 

N'està convençuda? 

MARIAGNA (vacUant) 
Ja veuràs : jo no hi entenc gaire en qües- 
tions d'aquestes. Jo veig que tothom hi té 
una fe cega, i que alguns, sinó tots, dels que 
vénen a trobar-lo, amb lo que'ls recepta's 
posen bé. 

FRANCESC 

I ell hi creu en el seu art? L'exerceix amb 
convicció, ben posseit del que fa? 

MARIAGNA 

Jo'm penso que si. 

FRANCESC 

Per mi no, doncs. 

MARIAGNA 

Quin disgust li daras ! 

FRANCESC (anant-se'n cap al fons) 

Estic decidit. 

(Per la primera porta de l'esquerra com- 
pareix la Rosina, vestida amb certa ele- 
gància, amb mantellina negra al cap, 
una ombrel•la de seda blanca i uns 
rosaris i un devocionari a les mans.) 



ESCENA IV 

Els mateixos, més la Rosina 

ROSINA 

Bon dia. (Quedant-se encantada veient el 
ram de flors.) Oh ! Oh ! Què són tantes flors? 

FRANCESC (acostant-se a la taula) 
T'agrada, Rosina, aquest ram ? 

ROSINA 

Molt! 

FRANCESC 

L'ha fet la mare. 

MARIAGNA 

Però ell m'ha ajudat. 

FRANCESC 

Jo no més he cullit unes quantes roses. 

ROSINA (acostant'S* bi) 
Es molt artistic ; es de molt gust, senyor 
doctor. 

FRANCESC (somrient) 
No : si a mi no has d'alabar-me. 



2 8 IGLESIAS 



ROSINA 

(agafant el ram i olorant-lo) 
Quina olor més fina ! 

MARIAGNA 

Vés, que me Tesbullaras. 

ROSINA 

(amh ènfasi, deixant el ram) 
Que es per festejar an aquest home de 
ciència, an aquest fill ilustre? 

FRANCESC 

No: es en honor teu, simpàtica devota. 

ROSINA (rient) 
Això també deu ser una flor. 

MARIAGNA 

Amb arestes i tot. 

FRANCESC 

(oferini-li un parell de poncelles, 
que treu del ram) 
Té, vaja: per quan surtis a passeig amb 
les amigues. 

ROSINA 

Gràcies. Oh! Quina finesa, el galantejador 
de casa! (Posant-se les flors al pit.) Mira: ja les 
rumbejo, doncs. 

FRANCESC 

No tens espera. 

ROSINA 

De tant que les agraeixo. 

MARiAGNA (rient) 
Ja ho veus si t'estima la teta! 

ROSINA 

No digui això! 

MARIAGNA (també rient) 
Ai! Dispensa. 

FRANCESC 

No, no ho digui, que si se sabia massa 
que m'avença de dos anys... 

ROSINA (amb coqueteria) 
Després potser no trobaria un jove com 
tu que'm fes l'amor. 

FRANCESC 

(fent una rialleta maliciosa) 
Vols dir que no'n tens cap ? 

ROSINA (abaixant els ulls) 
Que jo sàpiga... 

MARIAGNA 

Si, Francesc, sí, que ns-e la pretenen. 

FRANCESC 

Es un bon partit? 

MARIAGNA 

Ja ho crec ! 

FRANCESC 

Qui es, si pot saber-se? 

ROSINA (anant-se'n cap a la dreta) 
No te la creguis la mare, que ho diu 
per enganyar-te. 

MARIAGNA (rictlt) 

Prou es ben cert ! 

FRANCESC 

Escolta, Rosina. 

ROSINA 

Ja vinc. 

FRANCESC 

Escolta, dóna. 

ROSINA 

Es que jo, ara com ara, no penso casar- 
me pas. 

MARIAGNA (amb intenció) 
No? Ni amb Thereu Bertrana? 

FRANCESC 

Ah! Es ell el pretendent? 

MARIAGNA 

Que te'n sembla? 

FRANCESC 

Noia: això sí que seria una sort! 

ROSINA 

Si no t'haig de fer nosa, el meu gust es 
venir amb tu a Barcelona. 

FRANCESC 

Per què? 

ROSINA 

Per cuidar-te i rebre la gent a l'hora de 
la visita. (Amb intenció.) Ei, fins que tinguis 
més bona companyia. 

FRANCESC 

duina cambrera més inteligenta per un 
trist metge com jo! 

ROSINA 

Oh! Es que no vui venir pas solament 
com a cambrera, no! Ah! Mira: no tinc 
d'anar aixis, amb mantellina, com una me- 
nestraleta de poble. 

FRANCESC (fent una rialleta) 
Es clar que no ! 

ROSINA 

Ja cal que'm paguis uns bons vestits i 
que'm portis per tot arreu en el teu cotxe. 

MARiAGNA (rient) 
Aixis, aixis! 

FRANCESC (també rient) 
Perquè'ns prenguin per marit i muller. 

MARIAGNA 

Per nuvis. 

ROSINA 

No'ns hi podrà pendre ningú. No veus 
que'ns assemblem tant! 

FRANCESC (somrient) 
Tu ets més maca que jo. 

ROSINA 

Ara vol que l'alabi. Veritat, senyor 
doctor? 

FRANCESC 

Tu mateixa. 

ROSINA 

Ah ! Que trigaràs gaire a casar-te ? 

FRANCESC (rient) 
No ho sé. Per què m'ho preguntes? 

ROSINA 

Perquè, si no has de trigar molt, desitja- 
ria, per un quant temps, fer els honors de la 
teva casa. Me sembla que ja m'hi trobo, quan 
ve un client a preguntar: «Don Francesc, 
que no hi fóra?» «No, senyor. Ha sortit per 
anar a una consulta. Si vol deixar Tavis... 
Està tant atrafegat aquests dies!» Eh? Que 
m'hi dius? Hi tinc traça? 

FRANCESC 

Més que una cambrera. 

MARIAGNA 

Que bé ! 

ROSINA 

Un cop hi estigui feta an aquests compli- 
ments i an aquestes fineses de ciutat, casa-t 
amb una noia digna de tu, que't comprengui'l 
caràcter. 

MARIAGNA (esclofint u Hurc) 
Ai, Senyor! A tothom vol casar la teva 
germana ! 

ROSINA 

Perxò han vingut al món els homes i les 
dones. 

(Compareix V Esteve per la primera porta 
de Vesquerra, Va amb vestit de llana 
de color de pansa; camisa blanca, plan- 

xada, amb el coll alt; corbatí de seda 
vermella; gorra de fil cru amb visera, 
i sabates baixes de gamusa. Té'l cabell 
castany i porta patilles llargues una 
mica grises. Llueix una gran cadena 
de plata.) 



ESCENA V 

Els mateixos, més l'Esteve 

ESTEVE (de dins estant, fent un crit) 
Ei ! Ont sou ? 

MARIAGNA (girant-se) 
Qui hi ha ? 

ROSINA 

Uoncle Esteve. 

MARIAGNA 

Que entri, si vol. 

ESTEVE (entrant) 
Bon dia i bona hora. 

MARIAGNA 

Déu te guard. 

FRANCESC 

Bon dia, oncle. 

ROSINA 

Bon dia. 

ESTEVE 

Que tal, senyor metge : ja hem descansat 
del viatge? 

FRANCESC 

Sí, senyor. 

ESTEVE 

due no hi es el noi gran ? 

MARIAGNA 

Encara no ha tornat. No era amb tu ? 

ESTEVE 

Sí. Però estona ha que ha sortit de casa, 
dient-me que s'arribava fins a cal barber. 

ROSINA 

Sí que hi es, doncs. Me recorda que l'he 
vist al peu de la porta que llegia'l diari. 

MARIAGNA (a l'Estcve) 
Seu, mentrestant... 

ESTEVE (interrompent-la) 
M'hauria d'esperar massa. Qui sab quan 
li tocarà servir-lo. 

ROSINA (oferint'U una cadira) 
Segui, oncle, segui. 

ESTEVE 

No, Rosina, no. El teu pare es molt dis- 
tret, i a la barberia tothom li pren la tanda. 
Ja tornaré més tard, si de cas. 

MARIAGNA 

Com coneguis. 

ESTEVE (anant'Se'n) 
Sí, sí... (Aturant-se.) Ah! No han vingut 
pas en Valentí i l'Agnès ? 

MARIAGNA 

No fa gaire que han marxat. 

(La Rosina, mentres segueix el dialec, va 
a treure-s la mantellina davant del 
mirall de la dreta,) 

ESTEVE 

£s que, segons m'han dit, ja han acabat 
el remei, i no sé si aquell voldrà receptar-los 
una altra cosa. Que no hi han parlat amb en 
Joan? 

MARIAGNA 

No. No veus que no hi era? 

ESTEVE 

Tens raó. (Subratllant les paraules.) I tu, 
Francesc, que'ls has vistos ? 

FRANCESC 

Si, senyor. 
(La Rosina desapareix, amb la mantellina 
plegada a les mans, per la primera por- 
ta de la dreta.) 

ESTEVE 

Que te'n sembla? 

FRANCESC 

No li puc dir re. 

ESTEVE 

Que no li has donat una mirada an en 
Valentí ? 

FRANCESC 

No, senyor. 

ESTEVE (amb ironia) 
Que es extrany! 

MARIAGNA 

Sí que ho podies haver fet. 

FRANCESC 

Què hi té aquell xicot als ulls ? 

ESTEVE 

Oh! Avui ja gairebé està curat. Però dies 
endarrera hi tenia una inflamació tant forta, 
que tothom se creia que's tornava cego. 

MARIAGNA 

Sí, fill meu, sí. 

FRANCESC 

Doncs s'hi coneix força. 

ESTEVE 

Molt! Tot gràcies al teu pare, que, en 
quant a les malalties de la vista, per mi té un 
do del cel. 

FRANCESC 

M'ha dit que li feia posar d'aquella aigua 
composta per vostè. 

ESTEVE (amb ènfasi) 
Ah! Sí: l'aigua de Santa Llúcia. 

FRANCESC (amb ironia fina) 
Deu ser un secret dels avis. 

ESTEVE 

Vaia ! (Insidiosament,) Tu no hi creus en 
nosaltres. Tu te'n burles dels nostres remeis. 

FRANCESC 

Jo no'm burlo de re. 

ESTEVE 

Sí, tu te'n burles. (Amb ènfasi,) Però has 
de saber i entendre que, tant el meu germà 
com jo, Tun fent de curandero i l'altre d'her- 
bolari, hem salvat malalts que'ls metges de 
més crit encara no han entès lo que tenien. 
í a f è que anem molt curts de lletra. 

(Torna la Rosina, sense la mantellina, 
els rosaris i el devocionari. La Ma- 
riagna desa'l fil sobrer i les es tisores en 
la tauleta de cosir,) 

FRANCESC 

£s llàstima. 

ESTEVE 

Oh! Cah! Mira: la mica que sé, tant me 
l'estimo. Perquè, ben mirat, no fa tanta ser- 
vitut com suposen. 

FRANCESC 

No digui això, oncle! 

ESTEVE 

No? Que n'hi ha de centenars d'homes 
amb tants estudis com tu que, pobrets, se 
moren de gana ! 

FRANCESC 

Jo'n conec molts, desgraciadament! 

ESTEVE 

Ho veus? Doncs el teu pare, que tot 
just sab escriure les receptes que m'envia i 
assentar el seu nom, Déu n'hi do dels diners 
que ha fet. 

FRANCESC (amb intenció) 
També'n deu haver fet vostè. 

ESTEVE 

No tants. Ell té doble guany. 

MARiAGNA (fent una rialleta) 
Bé, si que estàs calentó! 

ESTEVE 

De més pobres n'enterren. 

FRANCESC 

Encara van a mitges? 

ESTEVE 

Li dono'l quaranta per cent en brut. 
Però, entre lo que's fa de les visites i lo que 
jo li abono, resulta que cobra dugués vegades. 

FRANCESC 

Ja s'entenen? 

ESTEVE 

Si. Ho tenim molt ben muntat. (Carn- 
biant de to.) Bah! Deixa-m arribar fins a cal 
boscater a pagar-li un feix de romaní i fari- 
gola que'm va portar l'altre dia. 

MARIAGNA 

Espera-t, home. 

ESTEVE 

Ja torno desseguida. 

FRANCESC 

El pare deu estar per venir. 

ESTEVE 

Tant se val. 

MARIÀGNÀ 

Que ets neguitós ! 

ESTEVE 

Feina feta, consell dat. Vaja, d'aquí 
després. 

FRANCESC 

Estigui bo. 

ROSINA 

Passi-ho bé. 

MARIAGNA 

Adéu, noi, adéu. 

(L'Esteve desapareix, decidit, per la pri- 
mera porta de l'esquerra,) 



ESCENA VI 
Els MATEIXOS, menys l'Esteve 

FRANCESC (després d'un curt silenci) 
Quin home, Toncle Esteve! 

MARIAGNA 

Té un gènit molt extrany. 

ROSINÀ 

No més pensa en els diners. Oh! I jo no 
sé per qué no's casa amb aquella dóna que 
s'està amb ell. 

FRANCESC 

Encara té la mateixa criada d'abans ? 

MARIAGNÀ 

Sí. Sembla que l'hagi encisat. 

ROSINA 

Que's casin, que's casin d'una vegada ! 

FRANCESC (rient) 
Ai! Que ets casamentera! 

ROSINA 

No l'estimo gens an aquest oncle. 

MARiAGNA (reptattt-la) 
I ara, Rosina! 

ROSINA 

Es més reganyós i ofensiu ! No parla que 
no mortifiqui. 

MARIAGNA 

Al revés d'en Tomàs, que cau de bondat. 

ROSINA 

Aquest si que sab fer-se estimar. (An en 
Francesc.) Pobre! Està més content perquè 
tu ja ets metge! 

MARIAGNA 

Jo crec que de tanta satisfacció posa 
greix al cor. 

FRANCESC 

Sempre ha viscut aquí, veritat, mare ? 

MARIAGNA 

Sempre. 

ROSINA 

Perxò, no't pensis : paga dispesa. Oi, tu, 
que no ho hauriem de permetre ? 

FRANCESC (somrient) 
No diu que té quatre pessetes diàries de 
renda? 

MARIAGNA 

Potser més. 

ROSINA 

Tant que'ns estima ! 

MARIAGNA 

Pobres de nosakres que no li cobréssim 
alguna cosa, que desseguida mudaria de niu ! 

FRANCESC 

Llàstima que li falti salut ! 

ROSINA 

Vés si li trobes un remei. 

FRANCESC 

Si que li trobaré. (A la Mariagna.) I 
l'oncle Esteve... 

MARIAGNA (interrompcnt-lo) 
Es un bon home, per això. 

FRANCESC 

Encara li dóna tant la botiga ? 

MARIAGNA 

Si li dóna dius? Més que cap farmàcia. 

FRANCESC 

De debò ? 

MARIAGNA 

Que't figures que n'hi envia poques i 
poques de persones el teu pare, amb la recep- 
ta a la mà, d'un cap a l'altre de setmana? Hi 
ha dies que deu fer un calaix de moneda ! 

FRANCESC (ananUse'n cap al fons) 
Qualsevol estudii medecina. 

ROSINA 

Qualsevol sigui apotecari! 

FRANCESC (cambiant de to) 

I ara que hi penso: a quina hora passa'l 
tren correu? 

MARIAGNA 

No ho sé fixament. 

ROSINA 

£1 del demati ja ha passat. 

FRANCESC 

El de la tarda, doncs. 

ROSINA 

A dos quarts de sis. 

MARIAGNA 

Que ja te'n vols entomar? 

FRANCESC (rient) 
No, senyora, no. Es que'm convé molt 
enllestir tres cartes. 

ROSiNA (picant de mans) 
Que correspondència! 

FRANCESC (somrient) 
I tant ! 

ROSINA (amb ènfasi) 
Veus ? Això ja comença a fer doctor. 

FRANCESC (també somrient) 
Que ets mofeta, Rosina! 

ROSINA 

Ai, no ! No ho creguis pas, Francesc. 

FRANCESC 

Tinc d'escriure a uns amics que hi deixat 
a Madrid. 

ROSINA (amb intenció) 
No's tracta, també, d'algú més? 

FRANCESC (somrient) 
Per ara, no. 

MARiAGNA (rient) 
Encara'm fareu riure! 

ROSINA 

Però, vine: ja les escriuràs després les 
cartes. 

FRANCESC 

Després potser me'n distreuria. 

MARIAGNA 

Vés, vés, doncs. 

FRANCESC 

(ananUsen per la segona porta de V esquerra) 
Desseguida estic. 

ROSINA 

Posa-li molts recorts de part meva. 

FRANCESC 

A qui? 

ROSINA (amh malicia delicada) 
Àn aquella que tu sabs. 

FRANCESC 

(desapareixent, escapant-li*l riure) 
Que estàs de broma ! 



ESCENA VII 
La Mariagna i la Rosina 

ROSINA 

(després d'un curt silenci) 
Que es bon noi en Francesc ! 

MARIAGNA 

Si que ho es! 

ROSINA 

Estic més contenta perquè ja es metge í 

MARIAGNA 

Jo també ho estic. (Cambiani de to,) Dei- 
xa-m posar aigua an aquest gerro. 

(Se'n va, enduentse^n el gerro i la toia de 
flors, per la segona porta de la dreta.) 

ROSINÀ 

(després d'un curt silenci, com abstreta) 

Pobre Francesc! 
(La Rosina va, de puntetes, a mirar a la 
porta de la sala d'en Francesc, Torna 
la Mariagna amb el gerro i. les flors,) 

MARIAGNÀ 

Així no's marciran tant depressa. (Deixa'l 
^erro damunt de la taula,) 

ROSINA 

(en veu baixa, acostant-se a la Mariagna) 
Com escriu I 

MARIAGNA 

Que hi deu anar llest! 

ROSINA 

Me'n vaig, de puntetes, a mirar què fa. 

MARIAGNA 

No'l destorbis. 

ROSINA 

Ja escriurà una altra hora. Primer som 
losaltres que'ls amics. 

MARIAGNA (amb gran prec) 
No'l distreguis, Rosina! 

ROSINA (indicant silenci) 
Pst! (Anant'Se'n de puntetes,) 

MARIAGNA 

Vine! 

ROSINA 

No alci tant la veu ! 

MARIAGNA 

Deixa-1 estar, dóna ! 

ROSINA 

(tornant a indicar silenci i desapareixent per la 
segona porta de V esquerra) 
Pst ! Pst ! 

MARIAGNA 

Que ets entremaliada! 

(Per la primera porta de V esquerra com- 
pareix en Joan, de mal humor, mudat, 
amb vestit de llana negra, i barret tou, 
també negre. Té*l cabell gris i no porta 
pèl a la cara, Rumbeja una cadena 
d* or, molt antiga.) 



ESCENA VIII 

La Mariagna i en Joan 

JOAN (entrant) 
Hola! 

MARIAGNA 

Bon dia, Joan. 

JOAN 

Què es aquest bé de Déu de flors ? Que 
celebrem l'arribada del noi? 

MARIAGNA 

A casa tot Tany es primavera. 

JOAN 

(asseient-se, quedant-se molt pensatiu, 
en el canapè) 
Tu sí que sempre estaries amb Jes flors! 

MARIAGNA 

Tot alegra i distreu, home. 

JOAN (amh ironia, aixecant-se) 
Ja! 

MARIAGNA 

Massa que'ns en toquen d'arestes. 

JOAN (anant cap a V esquerra) 
I les que'ns tocaran ! 

MARIAGNA 

Ah! Escolta, Joan. 

JOAN 

Digues. 

MARIAGNA (acostant-s hi) 
Ai, mare! Quina corbata portes? Per què 
no't posaves la nova ? 

JOAN 

No l'he trobada enlloc. 

MARIAGNA 

La tens a la consola de la sala de la noia. 

JOAN 

Me l'haguessis donada. 

MARIAGNA 

Guarnit d'aquesta manera te n'has anat 
pels carrers? 

JOAN 

Tén compte que no m'agafin ! 

MARIAGNA 

Bé, no t'enfadis. 

JOAN 

Què volies dir-me ? Q.uè es allò que m'has 
apuntat ara mateix? 

MARIAGNA 

Ah! Si. Mira: aixi que tu has sortit ha 
comparegut una dóna amb un nen malalt a 
demanar-te. 

JOAN 

Que vingui a la tarda, a l'hora de la visita, 

MARIAGNA 

Ha dit que era de fóra i no podia es- 
perar-se. 

JOAN 

(anant amunt i avall de V estança, 
molt neguitós) 
Deu ser a trobar el metge vell ! 

MARIAGNA 

Jo'm penso que sí, 

JOAN 

Encara no n'estarà desenganyada dels 
metges ! (Segueix anant amunt i avall de V es- 
tança, amb les mans creuadas al darrera,) Això 
es que no'l té prou atropellat el seu fill, o lo 
que sigui! Ho estès força, que no hi hagués 
salvació per ell, que ja s'hauria esperat, ja! 

MÀRIAGNÀ 

Millor, pobret! 

JOAN 

Tothom fa'l mateix! De primer tot són 
provatures i vinga perdre'l temps darrera 'Is 
professionals. Però, aixi que s'han fos les 
esperances, apa, cap a casa'l curandero s'ha 
dit ! Allavors, quan el mal està ben apoderat, 
exprem-te'l cervell, resucita morts, fes mi- 
racles ! 

MARIAGNA 

També t'ho agraeixen. 

JOAN 

Si hi pensen. Els malalts, com els que 
estan bons, no més te consideren i festegen 
quan te necessiten. 

MARIAGNA 

N'hi ha de tots. 

JOAN 

Jo crec que en el món se troba més gent 
disposada a fer favors que no pas a agrair-los. 

MARIAGNA 

Que no't paguen el treball ? 

JOAN 

No caldria sinó que encara m'estafessin ! 
Després, que la salut no es pagada amb re. 

MARIAGNA 

I en Valentí, pobret, que no t'ho agraeix? 

4 

JOAN 

£s clar, com que'l curo de franc! 

MARIAGNA 

Fas una bona obra. 

JOAN 

No més m'hi queda'l tant que'm corres- 
pon pel remei. 

MARIAGNA 

Diu que s'hi coneix molt amb aquella 
aigua que vas receptar-li. 

JOAN 

Com que no hi ha un millor. 

MARIAGNA 

Mira, aquesta nit ja ha pogut descansar, 
passant-la tota en un són. 

JOAN 

Com ho sabs ? 

MARIAGNA 

Perquè en Valentí mateix, que ha vingut 
amb l'Agnès, acaba de fer-m'ho saber. 

JOAN 

due'm demanaven ? 

MARIAGNA 

Si. 

JOAN 

Que tornaran ? 

MARIAGNA 

De segur. 

JOAN 

Està bé. (Cambiant de to,) I en Francesc, 
ont es? 

MARIAGNA 

Allà dins, amb la Rosina, que escriu. 

JOAN 

No t'ha parlat de re ? 

MARIAGNA (utt xtc torhoda) 
Què vols dir? 

JOAN 

No t'ha confessat el que pensa fer? 

MARIAGNA 

(més pertorbada que de primer) 
Sí, però molt per alt. 

JOAN 

Quin xicot més retret! No sé pas a qui 
deu semblar-se. 

MARIAGNA 

Ja t'empendrà, home! No vagis depressa! 

JOAN 

Oh! £s que ja es hora que comenci a 
rumiar projectes i a posar-los en pràctica! 
Ara ja té'l titol, i convé treure-n producte 
aviat. 

MARIAGNA 

£s clar que si ! 

JOAN 

Si's pensa que pels seus capritxos tinc 
d'esmerçar més moneda perquè pugui viatjar 

per Textranger, lluint i malgastant com un 
príncep, cregués que va ben errat. No estic 
per més sacrificis. Que s'espavili! No van fer 
tant els meus pares per mi! » 

MARIAGNA 

No cridis, que pot sentir-te ! 

JOAN 

Que'm senti! 

MARIAGNA 

Encara m'arribaré a pensar que no n'estas 
orgullós del nostre fill ! 

JOAN 

No n'estic gaire content. 

MARIAGNA 

Massa que se't coneix! 

JOAN 

Que no veus com se porta amb nosaltres? 
^Quin es el noi que, ja d'estudiant, no ex- 
plica als seus pares les idees que porta de 
cap pel dia de demà que acabi la carrera? 
Quan era petit, quan cursava'l batxillerat, tot 
lo que li venia al pensament me deia. Però, 
així que va ser una mica gran, va agafar 
orgull, va perdre la confiança en mi, i fins 
va començar a ficar-se en les qüestions del 
meu art, mofant-se'n sense respecte. 

MARIAGNA (amb gran prec) 
No cridis tant, per favor ! 

JOAN (confidencialment) 
Sabs que me'n penso d'en Francesc ? 

MARIAGNA 

No n'esperis re de mal, Joan ! 

JOAN 

Al meu entendre — posaria les mans al 
foc sense por de cremar-me — aquest xicot 
vol establir-se aquí! Això es que no deu ser 
tant savi com suposen, i tem que en una altra 
banda no faria forrolla. 

MARIAGNA 

Que no t'agradaria que's quedés aprop 
nostre ? 

JOAN 

Gens! Vaia una carrera més lluida la 
seva ! 

MARIAGNA 

Tu podries guiar-lo. 

JOAN 

Jo? Seria allò que diuen: «El pare diable, 
el fill butxi». 

(Se sent la Rosina i en Francesc que 
riuen.) 

JOAN 

De qué riuen aquells? 

MARIAGNA 

Sòn joves I 

JOAN 

Per riure estem ! 

(Per la segona porta de V esquerra compa- 
reixen la Rosina i en Francesc, rient. 
Aquest, amb dugués cartes closes a la 
mà.) 



r 

ESCENA IX 

Els mateixos, més la Rosina 
I EN Francesc 

FRANCESC 

Vaja, no's pot fer re davant teu ! 

ROSINA (rient) 
Que soc dolenta, oi ? 

JOAN 

Hola, Francesc. 

FRANCESC 

Bon dia, pare. 

MARIAGNA 

Que no t'ha deixat escriure la Rosina? 

FRANCESC 

No més dugués cartes. 

ROSINA 

No més les que van dirigides als amics. 
La d'aquella... ja Tescriurà una altra hora, 
quan estigui tot sol. 

FRANCESC 

Que n'ets de mal pensada! 

ROSINA (fent una rialleta) 
Pensa mal i no erraràs. 

JOAN 

Tu, Mariagna: ont has dit que era la cor- 
bata nova? 

MÀRIAGNA 

£n el calaix de la consola de la sala de la 
noia. 

JOAN 

Ah! Sí. Tens raó. 

(Desapareix per la primera porta de la 
dreta.) 



ESCENA X 

Els MATEIXOS, menys en Joan 

ROSINA (després d'un curt silenci) 
Sembla que estigui amoïnat el pare. 

FRANCESC 

Si que tristeja ! 

MARIAGNA 

Deixa-m anar a donar-li la corbata, que 
ell potser no la trobaria. 

ROSINA 

Faci-li posar la més maca. 

MARIAGNA 

(anantse'n rient per la primera porta 
de la dreta) 

Si, dóna, si! 



J 

ESCENA XI 
La Rosina 1 EN Francesc 

ROSINA 

(prenenUli les dugués caries de la mà) 
Dó-m, dó-m aquestes cartes, que aniré a 
tirar-les al correu. 

FRANCESC 

No ho vui. Gràcies. 

ROSINA (amh ènfasi) 
Dongui-m, li dic, senyor doctor. (En to 
natural,) Deixa-m començar a servir-te. 

FRANCESC (somrient) 
Me tractes com si fos un savi ! 

ROSINA 

Que per ventura no ho ets ? 

FRANCESC 

Molt ! De què parles ! 

ROSINA 

Tens un titol ! 

FRANCESC (somrient) 
Que ets vanitosa, Rosina! 

ROSINA (una mica sofocada) 
Jo? 

FRANCESC 

Si. ^Que't creus que es una gran cosa 
posseir un titol ? 

ROSiNA (amb ponderació) 
El pare'l tingués! 

FRANCESC 

Potser no hi creurien tant. (Asseient-se a 
V esquerra de la taula). Els titols no fan els 
homes. 

ROSINA (extr anyada) 
I doncs què'ls fa? 

FRANCESC 

L'estudi. Mira: jo tinc companys que 
exerceixen la carrera sense haver-se mirat 
com aquell qui diu cap llibre. 

ROSINA 

I posseeixen el titol ? 

FRANCESC 

Vaia! 

ROSINA 

No s'espanten per guanyar-se la vida? 

FRANCESC 

(jugant distretament amb les dugués cartes) 
No! Un cop són metges procuren asse- 
gurar la seva posició casani-se amb una bona 
pubilla. 

ROSINA (de col'^es a la taula) 
Tu si que deuràs fer un casament lluiti 

FRANCESC 

Per què? 

ROSINA 

Per què allà a Barcelona de segur que't 

relacionaràs amb les famílies més distingides. 

FRANCESC (pausadament) 

I Que ho trobaries acertat que m'establís 
a Barcelona ? 

ROSINÀ 

Molt! Allà hi ha més gent, i, com se com- 
prèn, hi ha més malalts. Tothom paga millor, 
i saben estimar més els mèrits que aquí. 

FRANCESC 

(després d'una lluita interior) 
I si jo't deia que no'm tempta gens la 
ciutat? 

ROSiNA (disgustada) 
No? Tant que podries distíngir-t'hí ! 

FRANCESC (somrient) 
No soc vanitós com tu. 

ROSINA 

(iue no vols fer-te una posició ? 

FRANCESC 

L'ideal del metge ha de ser humanitari. 

ROSINA 

Sí; però s'ha de viure. 

FRANCESC 

També s'ha de pensar en ser útil a la 
societat. 

ROSINA (després d'un curt silenci) 
Aont t'establiras, doncs? 

FRANCESC 

A casa. 

ROSiNA (molt sorpresa) 
A casa? (En veu baixa i amb sentiment,) 
Que ja ho sab el pare ? 

FRANCESC 

No. 

ROSINA 

I la mare? 

FRANCESC 

Acabo de dir-li. 

ROSINA 

Què n'hi sembla? 

FRANCESC 

Oh! Què vols que n'hi sembli ala pobra? 
(Amb intenció,) ^Que't figures que puc fer-ne 
poc de bé, si'm quedo en aquest país? 

ROSINA 

Com? 

FRANCESC (subratllant les paraules) 
No més evitant el mal. 

ROSINA (després d'un curt silenci) 
Però i el pare ? (Abaixant h veu,) Que 't 
creus que ell...? 

FRANCESC (interrompent-la) 
Si : ell, per la seva set de diner, està enga- 
nyant al públic. 

ROSINA (en to alt) 
Aquí tothom el considera molt ! 

FRANCESC (pausadament) 
I tu, com la judiques la seva obra? No la 
condemnes? Que no ho veus, que no te n'has 
fet càrrec que tota ella es un teixit d'enganys 
i de mentides rodejades de misteri? 

ROSINA (reconveninUlo) 
Es el nostre pare ! 

FRANCESC 

Aqui no's tracta del pare, sinó del curan- 
dero. 

ROSINA (mirant'lo fixament) 
Que voldries que's retirés? 

FRANCESC 

Sí. £n tinc necessitat. 

ROSINA 

(amb dolor i anant-se' n cap a la dreta del fons) 
No sé si '1 convenceràs. 

FRANCESC 

Me costarà molt! No hi fa re! Me valdré 
de tots els medis imaginables per no ofen- 
dre-1. D'ençà que tinc ús de raó no ambiciono 
altra cosa que rectificar els errors que ell, en 
el seu art, hagi pogut cometre. (Aixecant-se.) 
Com a fill i com a home, aquest es el meu 
dever. 

ROSINA (amb sentiment) 

Aixis sacrificaràs la teva sort ? 

FRANCESC 

Jo entenc que'l pare està fomentant l'ig- 

norancia entre'ls benaventurats que'l creuen, 
adorant-lo com un ser sobrenatural. La seva 
obra no es de caritat ni d'amor al pròxim. 

ROSiNA (en veu plorosa) 
£11 es bo, es caritatiu... 

FRANCESC (interrompent-la) 
No vui dir que sigui dolent. Potser que 
n'estigui convençut de l'eficacia del seu art 
de curar... 

ROSINA 

Hi té molta fè ! 

FRANCESC 

La fé, doncs, a poc a poc, sense ell donar- 
se'n compte, li ha adormit la conciencia, pri- 
vant-li de veure la veritat. 

(Per la primera porta de V esquerra com- 
pareix en Tomàs, amb el vestit de llana 
negre, de les festes; barret tou, també 
negre; camisa blanca, sense planxar; 
corbata de seda vermella, i sabates de 
vedellet. Porta un mocador ple de pomes 
santjoanes a la mà. No fa gaire bona 
cara,) 



ESCENA Xn 

Els mateixos, més en ToxMas 

TOMAS (molt alegre) 
Bon dia, nois! 

FRANCESC (tocant'li Vespatlla) 
Bon dia, oncle Tomàs ! 

ROSINA 

'(acostant'S'hi, manyaça i riallera) 
D'ont venim en aquestes hores? 

TOMÀS 

De la vinya. 

ROSINA 

Hi ha força raims ? 

TOMÀS 

Més que pàmpols ! Aquest any, si no ve 
cap pedregada, tindrem una cullita de les 
bones. 

FRANCESC 

Què porta aquí ? 

TOMAS 

Unes quantes pomes santjoanes. (TreienU 
ne un parell i ensenyanl•les.) Què m'hi dieu ? 

FRANCESC 

Que són boniques ! 

ROSINA 

Quin blanc-rosat que tenen! 

FRANCESC 

Semblen galtetes de criatura! 

ROSINA 

(preneni'lVl mocador de les mans) 
Deixi, que les posaré a la fruitera. 

TOMÀS 

Seran per postres. 

ROSINA 

(tol posant les pomes a la fruitera) 
^Per què no portava uns quants mos- 
catells ? 

TOMÀS 

Encara no treuen verol. 

FRANCESC 

Tot just som al mes de Juny. 

ROSINA 

Ai! Sí. No hi pensava. 

FRANCESC (cambiant de to) 
Sab que té Thort molt ben cuidat? 

TOMÀS (fent una rialleta) 
T'agrada ? 

FRANCESC 

Ja ho crec! Si es un jardí esplèndid. 

TOMÀS 

No tant r 

ROSINA 

I això que no es pagès l'oncle. 

TOMÀS 

Soc com una mena de curandero de les 
plantes. (Abaixant la veu,) Ai! Que'l teu 
pare no 'm senti ! 

FRANCESC 

No cridi gaire. 

TOMÀS 

Que es aquí? 

FRANCESC 

£s a dalt. 

TOMÀS 

I la Mariagna? 

FRANCESC 

També. 

TOMÀS (cambiant de to) 
Endemés, Francesc, jo prou pensava cri- 
dar-te, per si volies venir amb mi. Però m'he 
dit: — No: deixa-1 que dormi, que deu estar 
cansat del viatge. 

FRANCESC 

Per què no m'avisava, home? Tant que 
m'hauria agradat acompanyar-lo ! 

ROSINA 

(senyalant el pom de flors del damunt 
de la taula) 
Ah! Miri... 

TOMAS (acostant-s'hi) 
Quina toia més maca! Que es feta amb 
les nostres flors? 

ROSINA 

Que no ho coneix? 

TOMAS (fent una rialleta) 
Sí. Són les meves filles. 

FRANCESC (rient) 
Què diu ara? 

TOMÀS 

Oh! Ja veuràs; els concos com jo, per 
fer-nos Tilusió que som pares, hem d'acon- 
tentar-nos amb lo que podem. 

ROSiNA (també rient) 
Sempre 'n té una per dir! 

TOMÀS 

Ai vatua'l xicot! No m'ho sé acabar que 
ja siguis metge! 

ROSINA 

Doctor, doctor! No li escatimi'l titol. 

TOMÀS 

£s igual. 

FRANCESC 

Digui, digui. 

TOMÀS 

Si sembla que era ahir que encara anaves 
a primeres lletres! 

FRANCESC 

Com passen els anys, oi? 

TOMÀS 

Els petits se fan grans. Ah ! Veiam, veiam 
si ara que tinc la ciència a casa me sabs ado- 
bar la caixa. 

FRANCESC 

Encara'l molesta l'ofec? 

TOM AS (tocant'Se '/ pit) 
Això es una manxa esbotzada! 

ROSiNA (an en Francesc) 
Té uns atacs devegades ! 

TOMÀS 

Sort que ja hi fet testament. 

FRANCESC 

No parli aixis, home! 

(Torna la Mariaguaper la primera porta 
de la dreta,) 



"S 



ESCENA XIII 
Els mateixos, més la Mariagna 

MARIAGNA 

Bon dia, Tomàs. 

TOMAS 

Hola, noia! 

MARIAGNA 

Que ja has esmorsat? 

TO mas 

No sabs que me The endut a la vinya? 

MARIAGNA 

No me'n recordava. 

TOMAS 

Què fa aquell ? " 

MARIAGNA 

Es a dalt, repassant comptes. Ara les ha 

agafades en voler saber lo que costa la carrera 
d'en Francesc. 

TOMÀS 

Que no hi pensi en la sembrada, davant 
de tant grossa cullita. 

(Torna en Joan, amb la corbata nova 
posada, per la primera porta de la 
dreta,) 



ESCENA XIV 
Els mateixos, mès en Joan 

JOAN (parlant amb ell mateix) 
Ja ho repassaré un altre dia que estigui 
de més calma. 

tomas (alegroi) 
Hola, Joan! 

JOAN (emmurriat) 
Hola! Qjae tal, com se presenten els ceps? 

TOMAS 

De primera ! T'asseguro que fan goig ! 

JOAN 

Veiam si també ho perdrem tot aquest 
any! 

ESTEVE (de dins estant) 
Entreu, entreu. 

JOAN (girant-se) 
Q.UÍ demana? 

MARIAGNA 

Es l'Esteve. 

FRANCESC 

Sí: es l'oncle, que acompanya a l'Agnès 
i en Valentí. 

(Per la primera porta de Vesquerra com- 
pareixen V Agnès, en Valentí i V Esteve,) 



ESCENA XV 

Els mateixos, mès l'Esteve, l'Agnès 

I EN Valentí 

ESTEVE (an en Valentí) 
Vine, noi, vine. 

VALENTÍ 

Guie-m, Agnès. 

AGNÈS 

No tinguis por, home ! 

ESTEVE 

Ah ! Ja ets aquí, Joan ? 

JOAN 

Què hi ha de nou? 

ESTEVE 

Vès: aquest xicot, que ja ha acabat el 
remei. 

JOAN 

(an en Valentí, després de mirar, molt 

pertorbat, an en Francesc) 
Com va això, Valentí, com va? 

VALENTÍ 

Com una seda ! 

AGNÈS 

Està més content avui I 

VALENTÍ 

Me sembla que, en aquest pas, d'aqui 
pocs dies ja podré encarar-me amb el sol. 

AGNÈS (riallera) 
Mireu: aquesta nit... 

JOAN (interrompent-la) 
Si : ja m'ho ha contat la Mariagna. 

MARIAGNA 

Oi, Valentí, que't trobes més animat? 

VALENTÍ 

Ja ho crec ! 

ESTEVE (an en Joan) 
Bé: què li receptes ara? 

JOAN 

Espera-t. (Acostant-se an en Valentí, i des^ 
pres de mirar, més pertorbat que de primer, an 
en Francesc.) Digues : que't fan gaire mal els 
ulls? 

VALENTÍ 

Gens. Sembla que me'ls hagin cambiat 
per uns altres de vidre. 

ESTEVE (an en Joan) 

Potser que vagi seguint amb Taigua de 
Santa Llúcia... 

JOAN (interrompent-lo) 
Sí. Però al mateix temps provarem una 
altra cosa. 

ESTEVE 

Què? 

JOAN 

Escolta, Valentí. 

VALENTÍ 

Maneu. 

JOAN 

Ara, fent-ho tres o quatre vegades al dia, 
t'hi posaràs uns draps de tela ben xopats amb 
aigua de flor de sauc. Ho sents, Agnès ? 

AGNÈS 

Sí, Joan. 

JOAN (an en í^alenli) 
I al vespre, quan te'n vagis al llit... 

ESTEVE (interrompent-lo) 

Vols dir que no valdria més que seguís 
cursant lo que feia? 

JOAN 

Veurem. 

ESTEVE 

Q.ue no'n toques els resultats? 

VALENTÍ (amh gran prec) 

No m'entretingueu, ara que ja s'hi comen- 
ça a conèixer! 

AGNÈS 

Us ho agrairem tota la vida ! 



■% 

JOAN 

Calma, fílls, calma! 

VALENTÍ 

Feu-vos càrrec de la nostra situació ! 

ESTEVE (an en Valentí) 
Tots hi tenim el mateix interès que vosal- 
tres en curar-te aviat. 

VALENTÍ 

Necessito la vista pel treball ! Soc un po- 
bre, que haig de guanyar-me '1 pa! 

AGNÈS (consolant-lo) 
No't desesperis! 

MARIAGNA 

Resignació, Valentí! 

JOAN 

(en veu baixa, després de sostenir una 

lluita interior) 
Francesc. 

FRANCESC 

Què mana? 

JOAN (pausadament) 
Qjue vols donar-li una mirada ? 

FRANCESC 

Si es del gust de vostè... 

TOMAS 

Si: fes-ho, noi! 

ROSINA 

Fes-ho, Francesc! 

VALENTÍ (espantat) 
Qjae es qüestió d'una consulta? 

JOAN 

No, home, no! 

MARiAGNA (somrietit) 

No tinguis por, home, que no te'n farem 
pagar re. 

ESTEVE 

Ja vindrà un altre dia. 

MARIAGNA 

Què hi perdrà que un altre '1 vegi? 

VALENTÍ 

Joan : no m'enganyeu ! 

AGNÈS 

Tranquilisa-t! 

FRANCESC 

(acostant-s^hi i volent agafar-lo per la cara) 
Vols fer el favor, Valentí ? 

VALENTÍ (més espantat que de primer) 
Això deu ser que, segons vós, he empit- 
jorat! Sigueu- me franc, Joan! 

JOAN 

No malpensis! Es que vui que'l meu fill 
te faci un regoneixement, per convence-t de 
la teva gran millora. 

VALENTÍ 

No, no! Això es que us veieu perdut i ja 
no sabeu què receptar-me! 

JOAN 

No diguis disbarats, home! 

MARIAGNA 

Escolta lo que't proposen I 

AGNÈS (amb gran prec) 
Creu-los I 

FRANCESC 

Que no hi tens confiança en mi ? 

VALENTÍ 

No sabria què dir-li. Com que'l seu pare, 
fins avui, m'ha portat tant bé! 

JOAN (an en Francesc) 
Deixa-I, deixa-1. Entre tu i jo Tespanta- 
riem, i no convé pas. 

ESTEVE 

(anant, malhumorat, cap al fons) 
Es clar que Tespantarieu ! 

AGNÈS 

No us ofengueu, Joan. I vostè tampoc, 
Francesc. 

VALENTÍ 

No hi volgut ofendre a ningú. 

ESTEVE 

Dóna-li remei... 

JOAN (interrompent-lo) 
Ja sab el què. 

AGNÈS 

Sí: ja me'n recordo. 

VALENTÍ 

I allò que heu dit, allò que, a ranar-me'n 
a dormir, tenia de fer ? 

JOAN 

Ah! Sil (Facilant.) Però lo millor serà 
que no't moguis de lo que feies. 

VALENTÍ 

Ja entenc. 

JOAN 

I procura, sobre tot, posar-te tranquil. 

VALENTÍ 

Ja ho procuro. (Cambiant de to,) Ah ! I 
que es veritat que'ns deixeu ? 

JOAN (amb orgull) 
No! 

VALENTÍ 

Doncs ho diuen. 

JOAN 

No creguis a ningú. 

AGNÈS 

Sent aixis, ens arribarem fins a ca l'Este- 
ve a buscar una ampolla d'aigua de Santa 
Llúcia. 

ESTEVE 

Digueu a la Roseta que us-e l'entregui 
d'aquella feta de poc, que es més fresca. 

AGNÈS 

Moltes gràcies. 

VALENTÍ 

Vaja, que estigueu bons. 

M ARI AG N A (ücompanyatiUlo) 
No amoinar-s'hi, Valentí. 

JOAN 

Demà, torneu. 

VALENTÍ 

No farem falta. 

AGNÈS 

Adeussíau. 

ESTEVE 

Endavant. 

ROSINA 

(agafant an en Valenii pel braç) 
A poc a poc. 

VALENTÍ 

Guieu-me, guieu-me. 

(V Agnès i en Valentí, acompanyats de la 
Mariagna i la Rosina, desapareixen 
per la primera porta de l'esquerra. En 
Francesc i en Tomàs, molt apesarats, 
enraonen en veu baixa a Vultim terme 
del fons,) 



ESCENA XVI 

En Joan, en Francesc, l'Esteve 
i en tomas 

JOAN 

(després d'un curt silenci, an en Francesc) 
Ja ho veus, noi. 

FRANCESC (amb tristesa) 
SI, ja ho veig. 

ESTEVE (an en Joan) 
Aquesta cura't donarà molt nom! 

TOMÀS (en veu concentrada) 

Pobre Valentí ! 

(Tornen la Mariagna i la Rosina.) 



ESCENA ULTIMA 

Els mateixos, més la Mariagna 
I LA Rosina 

mariagna (en veu baixa) 
Quina llàstima 'm fan ! 

rosina (també en veu baixa) 
Pobre Agnès 1 

(Llarg silenci. En Francesc està aclaparat. 
En Joan el mira inquiet, amb recel. 
VEsteve, per rependre la conversa, 
examina'l ram de flors del damunt 
de la taula, per si hi ha cap herba re- 
meiera,) 

ESTEVE 

Qjae tens maria-Uuisa? 

mariagna 
Ui, ja ho crec ! 

ESTEVE 

Ja me'n donaràs, doncs. 

MARIAGNA 

Tanta com ne vulguis. 

(Llarg silenci. En Joan vol dir alguna 
cosa an en Francesc i no pot, sostenint 
una lluita interior,) 

ESTEVE (pausadament) 
Bé, Joan : no has dit que tenies de par- 
lar-me ? 

JOAN 

Sí. Espera-t. (Després d'un moment de va- 
cilació.) Francesc. 

FRANCESC 

Mani, pare. 

JOAN 

Avui que estem aquí reunits... (En To- 
màs, dissimuladament, se'n va cap al fons,) Tu : 
ont vas ara? 

TOMÀS 

Allà fóra. 

JOAN 

Que no vols escoltar-me? 

TOMÀS 

Si'm necessites o no haig de fer nosa... 

JOAN 

Per què has de fer-ne? Tu ets de la fa- 
mília. 

TOMÀS 

Es clar que sí. Però... 

JOAN 

Vès, Mariagna : convenç al teu germà. 

MARIAGNA 

Queda- 1, Tomàs. 

TOMÀS (quedant-se) 
Com vulgueu. 

JOAN (en el to de primer) 
Que te n'ha semblat, Francesc, d'aquell 
xicot? 

FRANCESC 

Veig que està molt per vostè. 

ESTEVE 

No caldria sinó ! 

JOAN 

Jo'm penso, doncs, que se n'ha anat per- 
duda la confiança. 

ESTEVE 

Al contrari. 

JOAN 

Els malalts, quan recelen, s'adonen de 
tot. ^Que no heu sentit les exclamacions que 
feia quan jo hi demanat al noi que li don^ 
gués una mirada ? 

ESTEVE 

Jo hauria fet lo mateix, en el seu lloc. No 
entenc per què, anant per bé, ha d'inspec— 
cionar-lo un altre. 

JOAN 

^Sabs per què les ha fetes aquelles ex- 
clamacions ? 

ESTEVE 

Tu diràs. 

JOAN 

Perquè s'ha fixat que no li parlava, com 
le costum, amb aquell to resolut i orgullós. 

ESTEVE 

I per què tot això? 

JOAN 

en veu baixa i mirant de reüll an en Francesc) 
No ho sé... Estava lligat... 

MARiAGNA (acostant-s' hi) 
Posa-t tranquil. 

JOAN 

(pausadament an en Francesc) 

Ja t'has enterat de lo que diuen pel poble? 
las sentit la pregunta que m'ha fet en Va- 
ínti? 

FRANCESC (amh naturalitat) 
No m'ha sorprès. 

JOAN 

Què determines, doncs? Tu no m'expli- 
ues els teus projectes. 

FRANCESC (pausadament) 

Jo, si no li ha de saber greu, havia pensat 
[uedar-me aquí. 

JOAN (a la Mariagna) 
Ho veus lo que'm temia? 

ESTEVE 

(molt sorprès, an en Francesc) 
Que ho dius formalment^ 

FRANCESC 

Sí. due potser ho troba desacertat vostè? 

ESTEVE 

Molt! 

TOMAS 

Jo no, doncs! 

ESTEVE (an en Tomàs) 
Què farà en un poble de tant pocs veíns? 

TOMAS 

Lo que pugui fer un altre ! 

ESTEVE 

Morir-se de gana! (En to alt,) ^Qjue't 
figures que li passarà com al seu pare, que 
ve gent de les quatre parts del món a tro- 
bar-lo ? 

FRANCESC 

No ambiciono ni'm crec merèixer tant. 

TOMAS 

Per mi pensa bé en Francesc, Aquí ja es 
conegut i estimat de tothom. I si se'n va a 
una altra banda, abans no tingui la pràctica 
necessària i no s'hagi obert pas... 

JOAN 

(interrompent-lo enèrgicament) 
1 jo? I jo què faré, si ell se queda? Que 
hem de bescantar-nos tot lo dia, dient pestes 
l'un de l'altre ? 

FRANCESC 

No s'hi ha d'arribar pas en aquest extrem. 

JOAN 

No? Veiam, doncs, com t'ho arregles! 

FRANCESC 

D'una manera ben senzilla. 

JOAN (violentant-se) 

Mira, noi: jo, per conservar el crèdit, 
sempre tinc d'estar en guerra encesa amb els 
metges... 

ESTEVE (interrompent-lo) 
I jo, per viure, necessito que algú'm pro- 
tegeixi ! 

JOAN (an en Francesc) 
Si malparlo de tu, me diràs, amb raó, 
que soc un pare sense entranyes! 

FRANCESC 

I si vostè, considerant els anys que fa 
que treballa...? 

JOAN (amb estupor) 
Què'm proposes? Que plegui? 

MARiAGNA (amb gran prec) 
Creu-lo an en Francesc! 

JOAN 

Això es voler arreconar-me ! 

FRANCESC 

Això es voler descansar-lo. 

ESTEVE (an en Joan) 
Es enterrar-te en vida ! 

MARiAGNA (també amb gran prec) 
Esteve, per l'amor de Déu ! 

ROSiNA (a l'Esteve) 
No digui aquestes coses! 

FRANCESC 

(A V Esteve,) Com interpreta les mev^^ 
paraules, oncle! (An en Joan,) Jo'm cr^"*-^ 
donar-li una prova més de l'estimació qu^ ^^ 
porto. 

ESTEVE 

Tu lo que faràs es matar-lo a disgusto s! 

JOAN 

Calla ! 

TOMÀS (a VEsteve) 
Això està mal dit ! 

JOAN 

I tu, Rosina, de quin parer ets? 

ROSINA 

El meu gust seria que s'establís a Baró 
lona. Però si ell creu que aqui també p 
arrelar-se... 

JOAN 

^Que no veus, criatura, que jo, si 
ser digne, m'hauré de retirar del tot? Que 
penses que serà poc dolorós per mi deix 
perdre, podent encara sostenir-lo, aquest no 
de Joan dels Miracles que, a copia de tan 
afanys, m'he guanyat entre la gent? 

ROSINA 

£11 ho fa per donar-li una bona vellesa. 

JOAN 

(com si li emmelessin el cor i mirant 
amb amor an en Francesc) 
Vols dir, Rosina? 

ROSINA 

En Francesc l'estima molt ! 

MARIAGNA 

Creu-lo, Joan! 

TOMAS 

Tens un fill que no te'l mereixes ! 

JOAN (amb molta emoció) 

Francesc: diga-m la veritat! Que estic 
ropens a una malaltia? Qjae hi trobes se- 
yals de mort en mi ? 

FRANCESC (molt sorprès) 
Què diu, home! 

MARIAGNA (amb esglai) 
Joan! 

ROSINA (abraçant-lo) 
Pare! Pare! 

FRANCESC 

Per què 'm fa aquesta pregunta? 

JOAN 

Com que m'aconselles que'm retiri! Jo 
io soc veil, encara! 

FRANCESC 

No. Però, aixís i tot, considerant lo molt 
que ha treballat, s'ha fet mereixedor a una 
vida de repòs. 

JOAN (anant'Se'n cap al fons) 
No m'ets franc! No'm dius lo que penses! 

ESTEVE 

Ni t'ho dirà tampoc ! 

TOMÀS 

Parla, noi: no't callis re! 

FRANCESC 

Ja ho saben tot. 

JOAN 

Quina desilusió! 

ESTEVE 

I tu ets aquell xicot tant savi que diuen? , 

^Per venir a raure en aquest reco de món 

has hagut d'estudiar tants anys i fer gastar 

un dineral al teu pare ? 

» 

JOAN (acostant-se) 

Calla, Esteve! 

ESTEVE 

Per arreconar-te a tu no calia afanyar-se 
tant! Amb quatre receptes de les teves i al- 
guna cosa més del seu enginy ne tenia prou 
per fer-te la competència ! 

FRANCESC 

Es injust, oncle ! 



1 

JOAN 

Què hi dius, Mariagna? L'aproves el de- 
termini d'en Francesc? 

MARIAGNA (temofosa) 
Jo... 

TOMÀS 

Digues, dóna! 

ESTEVE 

Parla. 

MARIAGNA 

Jo, doncs, li aprovo. Però si tu creus que 
no està acertat... 

JOAN 

No't sembla:..? 

ESTEVE (interrompent-lo) 
Veiam si encara't convenceran! 

JOAN 

Te prego que callis ! 

ESTEVE (amh intenció) 
Oh! Es que si tu plegaves... 

JOAN 

Què? Què significa aquesta menaça? 

ESTEVE (pausadament) 
Molt probable que un altre de fóra vin- 
gués a posar-se al teu lloc. 

JOAN (amh indignació) 
Que series capaç de portar-lo ? 

ESTEVE 

(després d'un curt silenci) 
Qui sab! 

JOAN 

Què dius, Esteve ! 

ESTEVE 

O potser jo mateix, que ja'^n sé una mica 
d'això de curar... 

TOMÀS 

Egoista ! 

ESTEVE (alçant h veu) 
Què'n faig de l'establiment, sense algú 
del seu art que m'ajudi? (An en Joan, ) Q^e 't 
penses que podré refiar- me'n gens d'en Fran- 
cesc? Ja sé com les gasten els metges joves 
amb les pretensions i les ínfules d'ell ! 

JOAN (posant'Se violent) 
Bé: tu no ho faràs lo que acabes de dir-me! 

ESTEVE 

Dóna-ho per fet si t'escoltes an aquests! 

JOAN 

(després d'una gran lluita interior, 
en un arranc) 

Mira, doncs, plego! I em comprometo, 
per no fer mal al meu fill, a no visitar més! 

FRANCESC (amb alegria) 
Mai més ? 

JOAN 

Si! 

TOMÀS 

Jo t'ho aprovo, Joan ! 

ESTEVE 

Jo, no! 

JOAN 

Tu mateix, noi ! 

ESTEVE 

Entesos! (Menaçador.) Però pensa que 
haig de guanyar- me la vida! 

MARIAGNÀ 

Què't faha? 

ESTEVE 

Deixeu-ho córrer ! Jo t'aviso ! Ja ho sabs ! 

FRANCESC 

Què vol dir ? 

ESTEVE 

(anant'Se'n per la primera porta de Vesquerra) 
Res! Adeussiau! 

MARIAGNA (cridatit) 
Esteve! Esteve! 

FRANCESC 

Escolti, oncle, escolti! 

JOAN (deturant-lo) 
Deixa-1 estar! 

TELÓ RAPIT 



\ 



ACTE SEGON 



La mateixa decoració de Vacte anterior. El 
calendari senyala un dia de la segona quinzena 
del mes d^ Octubre, Es a les dugués de h tarda. 



ESCENA I 



^ 



La Mariagna i en Tomàs 

(En Tomàs s'està al peu de la porta de 
l'esquerra del fons, a la part de fóra, 
encenent un cigarret, Tot-d'una com- 
pareix la Mariagna per h segona porta 
de la dreta. Un i altra vesteixen per 
Vistil de Vacte anterior.) 

MARIAGNA 

Tomàs : que es fóra en Joan ? 

TOMÀS 

Si. Ara mateix acaba d'anar-se'n. 

MARIAGNA 

Quin home més extrany ! Sempre marxa 
de casa sense dir-me paraula. 

TOMÀS (amb ironia) 
Potser portava pressa. 

MARIAGNA 

Pressa de què? 

TOMÀS (també amb ironia) 
Oh! Qui sab! De segur que FEsteve, 
aquell advocat de les males causes, ja Testà 
esperant. 

MARIAGNA 

Que sabs quina 'n porten de cap? 

TOMÀS 

No, noia! Però no deurà ser re de bo. 

MARIAGNA 

Que es trist que mai tinguem un quart 
de repòs ! 

TOMÀS 

Si cregués en bruixes me pensaria que 
algú'ns ha maleit. Tot ve d'ençà que'l noi 
es metge! 

MARIAGNA 

No s'hagués establert aquí, que'l seu pare 
no estaria sempre amb aquell malhumor, 
ni'l pobre xicot se veuria, com avui, amb 
tant poca parròquia! 

TOMÀS 

Es massa bo en. Francesc ! 

MÀRIAGNA 

Es clar que si ! Vés per què tenia de fi- 
xar-s'hi que en Joan fes o deixés de fer amb 
la gent, si tampoc li agrairà ningú? 

TOMÀS 

Ell no ho mira això. Lo que vol es que 
no s*enganyi'ls malalts, ni s'exploti la fè 
del pobres d'esperit. 

MARIAGNA 

Més li valdria que procurés per la seva 
conveniència. 

TOMAS 

Vaja, doncs, jo'l trobo molt gran el seu 
sacricifi! Es hermós que un home com ell, 
amb lo que sab i amb una carrera tant lluhi- 
da, se quedi en un poble petit, per reparar 
les faltes del seu pare ! 

MARIAGNA 

D'aquí ve tot ! 

TOMAS 

Prou que ho veig! Si en Francesc estès 
lluny, a Barcelona per exemple, en Joan i 
l'Esteve, l'un receptant, l'altre fent potin- 
gues, no tindrien qui'ls avergonyís ni'ls lli- 
gués de mans. 

MARIAGNA 

Se conten unes cures del de casa... 

TOMAS 

Què sab el gat de fer culleres ! 

MÀRIAGNA 

Jo n'hi recordo moltes de mèrit, de gai- 
ebé miraculoses ! 

TOMAS 

Però de què li ha de venir l'entendre en 
nedecina? Quins estudis ha cursat? 

MARIAGNA 

Deixa-t d'estudis I Es una gràcia que té ! 

TOMAS 

No hi crec, no hi crec en curanderos ! A 
ai, quan se m'espatlla '1 rellotge, mai se 
fi'acut portar-lo al manyà, sinó al rellotger ! 

MARIAGNA 

Però, què hi faràs si tothom no pensa 
om tu? 

TOMAS 

Sembla que tot vagi al revés ! A la persona 
e bé, en comptes de dur-Ia en palmes, se 
escarneix i se la mata a disgustos; i a la 
olenta, que tindríem de despreciar-la o 
er-la llaurar dret, li guardem totes les aten- 
ions i ens enlluernem amb ella! Aquest po- 
)le, que té amb en Francesc un metge com no 
l'hi ha de millors, permet que'l noi se quedi 
iol, ne parla com d'un benaventurat que no 
iab de què se les heu, i no més està per en 
[oan, per un curanderot sense conciencia! 

MARIAGNA (amb gratt prec) 
No t' exaltis, no t*exaltis, Tomàs! 

TOMÀS 

Oh! Sil Aquestes injustícies m'encenen 
les sangs! 

MARIAGNA 

Vés, vés, com de costum, a donar un 
tom per la via del carril, que't distreuras ! 

TOMÀS 

Tens raó. Me n'hi vaig. Ah! Ont es la 
Rosina? 

MARIAGNA 

Ha dit que anava a dalt a buscar el teler 
de brodar. Calla, que'm sembla que ja baixa. 
(Per la primera porta de la dreta compa- 
reix la Rosina, apesarada, amb un 
teler de brodar. Va amb vestit sen%il 
d*estar per casa, i amb davantalet, tOi 
escaient i amb certa elegància.) 




ESCENA II 

Els MATEIXOS, Mès la Rosina 

ROSINA 

Ai ai! Que no surt una mica aquesl 
tarda? 

TOMÀS 

(encenent un altre cigarret) 
Sí, Rosina. 

MARIAGNA 

Avui que fa un dia tant bonicl 

ROSINA 

(deixant el teler damunt d^una cadira) 
Apa, què espera, doncs? 

TOMÀS 

Vols venir, que m'acompanyaràs? 

ROSINA (amb somriure trist) 
Que té por de perdre-s tot soí? 

TOMÀS 

No, dóna! Temps ha que'm dec haver 
Derdut ! 

MARIA GNA (fent una rialleta) 
Quines coses de dir, tu, també! 

ROSINA 

Ara rai, prou està ben bo! 

TOMAS (en to alegre) 
Oi, que sí? Eh, com m'ha posat en Fran- 
cesc? Que vagin dient que no es entès, 
aquests savis de poble! 

ROSINA 

Què saben ells, infeliços! 

(La Mariagna, mentrestant, se posa a en» 
dreçar el menjador.) 

TOMAS (en to trist) 
Ara que tinc salut, me falta alegria! 

ROSINA 

Per què? Què li passa? 

TOMAS 

Què vols que'm passi? 

MARIAGNA 

Per poca cosa s'amoïna! 

TOMÀS 

Si, poca cosa... 

ROSiNA (solkita) 
Però, què té? Digui! Me fa estar amb 
ànsia! 

TOMÀS 

No es qüestió de la salut... (Cambiant 
de to,) Bé, bé: ja'n parlarem, ja'n parlarem, 
Rosina. 

MARIAGNA (somricnt) 
Vaja, vés, home, vés, que sinó aviat n( 
hi haurà sol. 

TOMÀS 

Què enraones! Si tot just són les duguem 
un quart de tres! 

MARIAGNA 

En aquest temps les tardes ja curtegeix - 

TOMÀS (ufanós) 
Sembla que encara'm tractis com un ma.- 
lalt que s'acabi d'empassar! No, dóna, no ! 
Ja no ho soc aquell d'abans, que una bufa- 
da 'm feia caure. 

ROSINA (somrient) 
Qui l'ha vist i qui '1 veu ! 

TOMÀS 

Prou hi tornat de mort a vida! Soc un 
roure ! 



EN JOAN DELS MIRACLES qS 



MARIàGNÀ 

Nosaltres que'ns en alegrem ! 



TOMÀS 

Jo també! I no per mi, no't pensis, sinó 
)er en Francesc, perquè puc servir-li de 
eclam, davant dels que no creuen en ell. 

MARIAGNA 

(volent esquivar la conversa) 
Ja hi creuran, home, ja hi creuran ! 

ROSiNA (amb ironia trista) 
Quan no'l tinguin. 

TOMÀS 

Vaja: que véns, Rosina? 

ROSINA (dolent'li) 
No puc. 

TOMÀS (somrient) 
Anem, maca. 

ROSINA 

Vui acabar unes inicials que tinc co- 
mençades. 

TOMÀS 

Tu mateixa, doncs. (Fent acció d'anar- 
n,.) D'aquí després, Mariagna. 

MARIAGNA 

Que t'hi diverteixis força. 

TOMÀS 

Gracie«. 

ROSINA 

(acompanyant-lo fins al peu de la porta) 
No s'ofengui. 

TOMÀS 

Vols callar! Vaja, endavant, noies. 

ROSINA 

Ja l'acompanyaré un altre dia. 

TOMÀS 

Entesos. 

(Desapareix per la primera porta de V es- 
querra.) 



ESCENA III 
La Mariagna i la Rosina 

ROSINA 

(després d*un curt silenci) 
Que es bon home! 

MARIAGNA 

Es tot cor ! 

ROSINA 

(anant al primer terme de la dreta 
i posant'Se a brodar) 
Quina diferencia amb els altres ! 

MARIAGNA 

Per què no hi anaves amb ell? 

ROSINA 

Ja'm sab greu no haver-li donat aquest 

gust! Però avui no'n tinc ganes d'anar a 
passeig. 

MARIAGNA 

Per què? 

ROSiNA (tot brodant) 
Ni jo mateixa ho sé. 

MARIAGNA (somrietit) 
Ah ! Tonteta ! 

ROSINA 

Mare: que m'ha vist les estisores petites? 

MARIAGNA 

Abans de dinar m'ha semblat que les 
feies servir. 

ROSINA 

(deixant el teler i aixecant-se pera dirigir -se a la 
primera porta de la dreta) 

Veiam. Potser me les he deixades a dalt. 

MARIAGNA 

De segur que hi seran. 

(La Mariagna segueix endreçant el men- 
jador. La Rosina, aixi que es a la 
porta de l'escala, retrocedeix.) 

ROSINA 

Eh ! No vui tornar a pujar escales ! 

MABIAGNA 

Ja t'hi aniré jo. 

ROSINA 

No's molesti, que tampoc tinc dalit per 
brodar aquesta tarda. 

MARIAGNA 

I això? 

ROSINA 

(asseient-se en el canapè) 
No ho sé pas. 

MARIAGNA 

Te veig molt trista! (Acaronanl•la,) Que't 
passa dies ha, que no gastes humor? Que 
no't trobes bé, filla? 

ROSINA 

Si, mare. 

MARIAGNA 

I doncs? Vaja, no facis aquest posat, que 
no m'agrada. 

ROSINA 

Que encara es al despaig en Francesc? 

MARIAGNA 

Jo'm penso que sí. 

ROSINA 

(anant a mirar a la primera porta de V esquerra) 
Ningú! Ni una ànima! 

MARIAGNA (acosiant'S*hi) 
Què dius, Rosina? 

ROSINA 

Miri: avui tampoc hi ha ningú que s'es- 
peri! 

MARIAGNA 

Potser ja ha acabat la visita. 

ROSINA 

(amh la mirada fixa cap afòra) 
No vindran, no! 

MARIAGNA 

No perdem l'esperança! 

ROSINA 

Pobre Francesc! Tothom el deixa sol 
amb la seva bondat i el seu saber ! 

MARIAGNA 

D'un dia'n ve un altre, i no sempre està 
ennuvolat el cel. 

ROSINA 

Que duren poc les alegries! No vindran, 
mare! No vindran! No hi creuen! No hi 
tenen fè en en Francesc! No'n volen de 
metges tant senzills i amables, tant conside- 
rats amb tothom! Recelen quan se'ls tracta 
amb amor, amb el cor a la mà! Es lo que 
diu ell mateix: els homes de valer, al revés 
de totes les coses, com més llunv són de 
nosaltres, més grans els veiem. 

MARIAGNA 

No sé per què hem de desconfiar en tanta 
de manera! No tot se guanya en un dia! Que 
se n'han de passar d'alambins abans un no 
arriba a acreditar-se i fer-se un nom com el 
teu pare ! 

ROSINA 

Jo crec que tota la desgracia ve d'ell ! 

MARIAGNA 

Què dius, Rosina! No parlis així, que tu 
mateixa t'ofens! 

ROSINA 

Per què tenia d'establir-s'hi en Fran- 

cesc en aquest poble tant bescantador i mo 
feta, podent anar a ciutat! Malsaguanyai 
estudis, i malaguanyada joventut la seví 
que's consumirà en aquest reco de món! 

MARIAGNA 

Deixa que vingui l'hivern ! Ara a l'isti 
com que tothom treballa i se la passa b 
apenes hi ha malalties. L'istiu es moll vivido 
Però ja veuràs, tant bon punt arribi'l 
temps i els que estan delicats comencin 
ressentir-se'n, com acudiran an aquesta c 
perquè'ls visiti'l noi. 

ROSiNA (interrompent-la) 
Té masses contraris aquí ! 

MARIAGNA 

No ho creguis pas ! Lo que hi ha es que'/s 
ve de nou. No se'n poden avenir de que 
aquell xicot que ells han vist jugar pels car- 
rers, sigui avui el metge que hagi d'assistir- 
los quan estan malalts. 

ROSINA 

I el pare, doncs? I l'oncle Esteve? Que 
no han sigut infants, com en Francesc? Qüè 
tenen més que ell, que'ls venerin tant? 

MARIAGNA (fent una rialleta) 
Més anys. 

ROSINA 

I més picardia! 

MARIAGNA (ofesa i admirada) 
I ara! 
(Per la primera porta de V esquerra torna 

en Tomàs, molt trist i apesarat. La 
Resina s'asseu en el canapè molt contris- 
tada.) 

ESCENA IV 

Les mateixes, més en Tomàs 

TOMÀS (en veu baixa) 
Hola! 

MARIAGNA 

Ai ai, Tomàs! Ja tornes de passeig tant 
iviat? 

TOMAS 

Sembla que camini d'esma. 

MARIAGNA 

Per què no t'entretens pel jardí? 

TOMAS (anant a la porta del fons) 
Me fa tristesa! Tot ho veig mustic! Tot 
me sembla que's mor! 

MARIAGNA 

A la tardor no es extrany. 

TOMAS 

Què té la Rosina? 

MARIAGNA 

Què vols que tingui? El mateix mal que 
u. 

TOMAS (acostant-sloi) 

Vaja, aixiribeix-te ! 

ROSiNA (suplicant) 
Deixi-m ! 

MARIAGNA (ati en Tomàs) 

No cal que t'escarracis, que no la dis- 
treuras ! 

TOMÀS 

Com s'entén que no ? 

MABIAGNA 

Estona ha que també li predico, i com 
si re! 

TOMAS (agafant-la pels braços) 
Rosina: mira-m! Mira-m, dóna! 

ROSiNA (amb gran prec) 
Deixi-m estar, oncle! 

TOMAS (deixant-la anar) 
Que hem renyit ? 

ROSINA 

No. 

TOMAS 

I, doncs, com es que'm rebs tant mala- 
ment? (Amb intenció.) Que potser em con- 
fons amb els de Taltra branca de familia? 

ROSINA (aixecant-se impulsivament) 
No! Vostè l'estima an en Francesc! 

TOMAS 

L'estimo i crec molt en ell! 

ROSINA 

Tothom el critica I 

TOMÀS 

Fóra de nosaltres tres, quasi ningú'n 
parla bé en aquest poble ! 

MARIAGNA 

Tomàs ! I aont me deixes al seu pare ? 

TOMÀS 

El seu pare? Aviat serà com TEsteve, 
com aquest herbolari sense entranyes, que no 
més fa que ensibornar als que l'escolten.. . 

ROSINA (interrompent-lo) 
Ho sent, mare? 

TOMÀS 

Oh! I el pitjor es que ell també visita 
malalts a casa, i els recepta, i els empotinga, 
quan mai se n'ha vistes de més fresques! 

ROSINA 

N'està segur del que diu? 

TOMÀS 

Ho sé del cert! 

MARIAGNA 

Ai! Que no faci un disbarat algun dia! 

TOMÀS 

Que'ls emmetzini! Que'ls mati! Fort! 
Perquè se'l creuen! Perquè són tant bèsties! 

MARIAGNA 

Però, i en Joan? Què'n pensa de totes 
aquestes coses? 



I 

TOMÀS 

S'ha encegat i no més fa cas dels consells 
de TEsteve. 

MARIAGNA 

Que per ventura no porta la seva sang, 
el meu fill ? 

TOMÀS 

Deixa-t de sang, de família, ni d*amor al 
pròxim! Aquell lo que vol són diners! (Cam- 
inant de to,) En fi; ja n'hem parlat prou per 
ara ! Massa que vindrà Thora que, de tant que 
cridaré, els sords i tot me sentiran! 

MARIAGNA (amb gran prec) 
Per Tamor de Déu, Tomàs! No t'hi dis- 
putis amb TEsteve! 

TOMÀS 

Que no'm dongui motius! Que no se'l 
posi a la boca an en Francesc! 

ROSINA 

Que l'ajudi! 

TOMÀS 

Si no vol ajudar-lo, que no'l perjudiqui, 
doncs! (Camhiant de io,) Bah! Bah! Anem a 
distreure-ns amb les plantes ! 

ROSINA (agafant el teler) 
Ja vindré després. 

TOMÀS 

(anant'Se'n per Y esquerra del fons) 
T'espero. 

MARIAGNA 

Que vas a dalt, Rosina? 

ROSINA 

Vaig a desar la feina. 

MARIÀGNA 

Ara no t'hi quedis. 

POSINA 

(anant-se n, amb el teler, per la primera 

porta de la dreta) 
No, senyora. 

(Simultàniament ve en Joan per la pri- 
mera porta de V esquerra. Vesteix com 
en Vade anterior,) 



ESCENA V 
La Mariagna i en Joan 

JOAN 

Vaja: ja has vist avui també? ^Ja has vist 
com tampoc ha comparegut ni una sola per- 
sona a fer-se visitar per en Francesc? 

MARIAGNA 

Bé venien a la primeria! 

JOAN 

Tot per la meva cara, per ganes de com- 
plaure-m! Se creien que*l nostre fill, amb 
una mica més de preàmbul, seria, si fa no 
fa, com jo! 

MARIAGNA 

Ja ho es, home ! 



^ 

JOAN 

No! Ell, en moltes cases, en comptes de 
cobrar les visites, encara ha donat diners per 
aliments! 

MÀRIAGNA 

Se tractaria de famílies pobres. 

JOAN (amb sarcasme) 

Vol ser humanitari! Vol guanyar-se les 
simpaties amb actes de caritat! 

MARIAGNA 

^Per què no'l guies tu, que tens més ex- 
periència? 

JOAN 

No m'escolta. En tot va a la seva. En lloc 
d'entretenir els malalts, com fan tots els 
metges, s'afanya a curar-los depressa, estal- 
viant els remeis! I no es pas aquest el cami! 
La gent vol que receptis, que receptis força! 
Per xò li ha vingut el descrèdit! Per xò han 
dubtat del seu saber! I ara un, ara un altre, 
tots els meus parroquians s'han fos, deixant- 
lo, en cosa de quatre mesos, com aquell qui 
diu tot sol! 

MARIAGNA 

No veus que es tant jove! 

JOAN 

^De què li serveixen, doncs, els estudis i 
la ciència que li suposaven? No més es bo 
per trasbalsar el poble, enemistant-se amb 
tothom per mor d'això que'n diuen higiene! 
Vaja! Ja no tinc més calma per contemplar 

amb els braços plegats com tot lo que jo he 
aixecat s'enruna i se'n va a terra! 

MARIAGNÀ 

Aviat perds les confiances, tu, també! 

JOAN 

(anant a mirar a la primera porta de V esquerra) 
Ont es ara? (Amh sarcasme.) Que es a 
passar la visita, la seva gran visita? Aviat no 
podrà donar l'abast! Aviat haurà d'anar en 
cotxe i posar ajudant! Té tres malalts, tres! 

MARIAGNA (conciUadova) 
No'm creia que'n tingués tants, en un 
poble sanitós com aquest. 

JOAN 

Sort dels aconductats que jo li he propor- 
cionat. Però ja veuràs, quan caigui l'anyada, 
com tots el deixaran. 

MARIAGNA 

No, home, no ! Pensa que'l metge vell ja 
no visita... 

JOAN (interrompent-lo) 
Si ara que'l paguen, apenes l'envien a 
buscar... 

MARIAGNA 

Perquè no'l necessiten. 

JOAN 

Ont es, te dic? 

MARIAGNA 

Al seu despaig. 

JOAN 

Sembla que vetlli la mort, cada tarda, tot 
sol, tancat allà dins! 

MARIAGNA 

Potser repassa'ls llibres. 

JOAN 

Els llibres li daran pa! 

MARIAGNA 

Potser estudia... 

JOAN 

Tant estudiar, tant estudiar, i a ningú sab 
fer-se simpàtic! 

MARIAGNA 

Que no es ben amable? 

JOAN 

Massa i tot! Però'l públic no se*n paga de 
manyagueries ! Poc hi fa que un tracti 'Is seus 
parroquians a baqueta, si ells se creuen 
que'ls endevines la malaltia i els encertes el 
remei ! Millor que no 'Is amoixis ni 'Is vagis 
amb gaires modos! Això, als seus ulls, enca- 
ra *t dóna força, perquè 's pensen que no 'Is 
necessites per re ! 

MARIAGNA 

Les bones paraules fan menjar els malalts. 

JOAN 

La por de morir els fa menjar ! 

MARIAGNA 

Mira, Joan : tu t'escoltes molt a l'Esteve... 



EN JOAN DELS MIRACLES lOQ 

JOAN 

Sí que me l'escolto! I què? Es el meu 
germà ! 

MARIAGNA 

No negaré que no*t porti voluntat... 

JOAN 

I molta que me'n porta ! 

MARIAGNA 

Potser no tanta com te sembla. 

JOAN 

En què't fixes? 

MARIAGNA 

En que, si t'estimés com tu't figures, mai 
t'hauria dit allò que va dir-te'l dia que vas 
fer el pensament de retirar-te. 

JOAN 

Va ser un cop de gènit; va ser una fogue- 
rada! 

MARIAGNA 

L'Esteve, a obrar com de familia, tenia 
de veure que perjudicava an en Francesc. 

JOAN 

Que l'ha complerta aquella menaça? 

MARIAGNA 

No ho sabem. Però puc assegurar-te que 
an ell no li agrada gens que'l noi sigui metge. 

JOAN 

Lo que no li agrada — i pensa com jo — 

es que s'hagi quedat en aquest poble de mala 
mort! 

MABIAGNA 

Ajudeu-lo tots dos! Feu-li propaganda! 

JOAN 

Prou que m'escarraço recomanant-lo als 
meus coneguts que encara'm consideren! 
Prou que'l poso als núvols, explicanl-los que 
es un xicot molt entès, que sab déu vegades 
més que jo ! Però tots ells — que pel respecte 
que'ls mereixo no gosen contradir-me — me 
contesten fredament que si, quedant-se ben 
convençuts de que tot m*ho fa fer l'amor 
de pare. 

MARIAGNA 

Tu vés-ne parlant bé d'en Francesc... 

JOAN (amb emoció i ors^ull) 
Es a mi que'm volen! Mira: no puc sor- 
tir al carrer que no m'aturi algú pregant-me 
que vagi a casa seva a donar una mirada a un 
malalt que fa llit. 

MARIAGNA (amb dolor) 
Que ho dius de debò? 

JOAN 

Aquest dematí, — sense anar tant lluy, 
— aquest dematí, que m'he arribat, tot pas- 
sejant, fins al bosc d'en Fius, en sent aprop 
de la Torra Roja'm topo amb la Susagna, la 
viuda d'en Puigvert... 

MARIAGNA (ifíterrompent-lo) 
I què ha passat? 



% 

JOAN 

Ha passat que, al veure-m, ha romput a 
plorar tota desconsolada. «Què tens, noia, 
què tens?», he fet jo desseguida: «Ah! 
Senyor Joan ! Quin castic que se li espera! », 
m'ha respost. «Per quin motiu?», he dit 
jo, somrient. «Com m'ha deixat morir el 
meu home! ^Per què, tenint la gràcia del cel 
per curar tots els mals, no va voler donar- 
me un remei pel pare dels meus fills?» 

MARIAGNA 

Pobreta ! 

JOAN 

Això'm succeeix cada dia, a cada pas que 
dono! Jo no'n tenia idea de la gran fé que la 
gent han posat en mi ! Avui que no visito la 
veig més clara, la veig més forta que abans 
la seva fè! Fins m'impressiona! Fins m'es- 
panta, perquè'm temo que tots els que enca- 
ra'm veneren, desenganyats, no acabin per 
maleir-me i 

MARIAGNA 

No ho creguis ! No ho creguis pas ! 

JOAN 

Jo'ls anyoro'ls meus malalts ! Jo'm migro 
i em neguitejo per veure-m de nou voltat 
d'ells, mirant-me amb aquells ulls compas- 
sius, demanant-me salut! (Mirant cap a la 
primera porta de l'esquerra.) Ah ! Mira ! 

MARIAGNA (acostuní-se an ell) 
Què hi ha ? 

JOAN (anant al peu de h porta) 
Ara'n surt un del despaig! 

MARIAGNA (mirant enlaire) 
Gràcies a Déu ! 

JOAN 

Un altre ! 

MARIAGNA (joiosa) 

Ho veus ? 

(En aquest moment torna la Rosina pf^^ 
la primera porta de la dreta, queda^^ ^' 
se extatica mirant el seu pare,) 



ESCENA VI 
Els mateixos, més la Rosina 

JOAN 

Són en Valentí i l'Agnès ! Els que m'any^^^' 
ren més! 

MARIAGNA 

Si que són ells! 

JOAN 

Bona senyal! Ja estic content! 

ROSINA (acostant-s'hi) 
Pare... 

JOAN 

(girant-se, sense adonar-se de la Rosina, amb ^'^ 
ulls espurnejanis d^ alegria) 
Ja estic content, Francesc! - 

ROSINA 

r què aquesta alegria? 

JOAN 

r ell, pel meu fill ! Ja tornen a trobar- 
1 germà! Ara ha vingut en Valentí, el 
alalt de tots ! 



ROSINA 
MARIAGNA 



nt es ! 
r què? 

ROSINA 

es tard! Ja no hi ha esperança per en 
ísc! 

JOAN 

el curi an en Valentí! Ell li salvi la 
:om jo li hauria salvada, i ja veuràs com 
a del seu saber i tot el poble '1 respecta! 

ROSINA (amb ironia trista) 
no pot fer miracles, pare! 

JOAN 

r què no ? 

ROSINA 

massa bo per fer miracles ! 

JOAN 

ib lo que ha estudiat... 

ROSINA 

sab prou ! 

JOAN (admirat) 
r què ho dius? 

8 



-/ 

ROSINA 

No sab prou per competir amb vostè ! 

JOAN 

Com parles, filla! (Agafant-la per un 
braç.) Digues la veritat ! 

MARIAGNA 

(inierposant'Se entre' Is dos) 
Joan! 

JOAN (fent'la apartar) 
Deixa! (A la Rosina,) Digues la veritat, 
Rosina! Qae't creus que jo li he fet cap mal 
an en Francesc? 

ROSINA 

Vostè, no! La fè que vostè inspira'l 
mata! 

JOAN 

Lafè? 

ROSINA 

La fè dels ignorants i l'egoisme d'un 
home! 

JOAN 

Per qui parles ? Pel teu oncle Esteve ? 

ROSINA 

Si! No li nego. 

JOAN 

£11 l'estima tant com nosaltres an ea 
Francesc ! 

ROSINA 

No ho demostra, doncs ! 

JOAN 

Qui t'ho ha dit? 

MÀRIAGNA 

Deixeu-ho córrer ! 

JOAN 

Qui es aquest malpensat que t'enverina'l 
cor? 

ROSINA 

Ningú! Jo m'ho penso! 

JOAN (a la Mariagna) 
Tot es cosa del teu germà, d'aquest guar- 
dià gelós de casa nostra ! 

ROSINA 

Li repejeixo que no ! 

JOAN 

Q.ue si! Es ell qui t'ha ensibornat! Es ell 
qui'ns fa viure malament a tots! (Veient an 
en Tomàs que atravessa l'hort,) Ah! Mira-te'l, 
el buscador de raons ! (Anant-se'n corrent per 
la porta de V esquerra del fons,) Mira-te'l! 

MARIAGNA 

(sohressallada, amb gran prec) 
Joan ! Per l'amor de Déu ! 

JOAN (desapareixent) 
No'm diguis re ! 

MARIAGNA 

(desde'l peu de la porta del fons, mirant a fóra) 
Enteniment, Joan ! 

ESCENA VII 
La Mariagna i la Rosina 

ROSINA 

Mare! 

mariagna 
Rosina! Filla meva! 

rosina 
Que han de patir els que són bons! 

mariagna 
No ploris! No tinguis por! (Abraçant-la 
i amoixant-la,) Ja li passarà desseguida. 

(Per la primera porta de Vesquerra com- 
pareix r Esteve, atrafegat com sempre^ 
Vesteix igual que en Vacte anterior,) 



ESCENA VIII 

Les mateixes, més l'Esteve 

ESTEVE 

Hola! 

mariagna 
(desprenent-se dels braços de la Rosina, girant-se) 
Ah! Ets tu, Esteve? 

ESTEVE 

Ont es aquell? Que no ha tornat encara? 



t!' 

MARIAGNA 

Si. 

(Part de fóra, com si disputessin, se sent 
en Joan i en Tomàs que enraonen en 
veu alia,) 

ESTEVE 

(al sentir an en Joan i en Tomàs) 
Què són aquests crits? Què tenen aquells 
dos allà fóra? 

MARIAGNA 

Re. Deixa-ls estar. 

ESTEVE 

Veiam. 

MARIAGNA 

No! No hi vagis, Esteve! 

ROSINA 

No afegeixi llenya al foc ! 

ESTEVE 

Jo! Per què m'ho dius? Que't penses que 
no tinc seny? 

MARIAGNA 

Que l'has de veure an en Joan? 

ESTEVE 

Per xó he vingut. 

MARIAGNA 

Espera-t, doncs. (Desapareixent per la 
porta de V esquerra del fons,) Vaig a dir-li que 
vingui, 

ESTEVE 

Tu mateixa. 

ESCENA IX 
La RosiNA I l'Esteve 

ROSINA 

(fent acció d* anar-se^ n per la primera 
poria de la dreta) 
Ja veurà, mentres vostè... 

ESTEVE (interrompent-la) 
Ont vas, Rosina? 

ROSINA 

Dispensi... 

ESTEVE 

Que no vols donar-me conversa? 

(Part de fóra, en el mateix to que ^ 
primer, se sent en Joan i en Tor^^^^ 
ques disputen, destacant la veu corz^^ 
liadora de la Mariagna,) 

ROSINA 

Per què no? 

ESTEVE 

No'm deixi-s sol, dóna. 

ROSINA (amb ironia fina) 
No hi trobo cap inconvenient. 

ESTEVE 

Com parles, noia! 

(Per la porta de la dreta del fons compa- 
reixen en Joan i la Mariagna enrao- 
nant,) 

ESCENA X 

i:S MATEIXOS, MÉS EN JOAN I LA MaRIAGNA 

% JOAN (a la Mariagna) 

Jo ho acabaré! Jo't juro que ho acabaré 
v^iat ! 

MARIAGNA 

Però, home, no siguis aixi! 

ESTEVE 

Què tens, Joan? Que te n'han fet alguna 
e crespa ? 

JOAN (fingint serenitat) 
Què hi ha, Esteve, què hi ha? 

ESTEVE 

Ont es en Francesc ? 

MARIAGNA 

Al seu despaig. 

ESTEVE (au en Joan) 
Voldria parlar amb vosaltres dos. 

JOAN 

Rosina: vés, digues al noi que vingui, 
jue'l seu oncle'l demana, 

(La Rosina desapareix per la primera 
porta de l'esquerra,) 

ESCENA XI 
Els mateixos, xMenys la Rosina 

MARIAGNA 

Per què no aneu allà, amb ell ? 

JOAN 

Que vingui aquí! No vui estar-hi entre- 
mig dels seus llibres i els seus diplomes, que 
sembla que m'escarneixin i em facin bava- 
rotes I 

MARIAGNA 

Espereu que hagi acabat la visita. 

JOAN 

Ditxosa visita ! 

MARIAGNA 

Vés ara per què heu de destorbar-lo ! 

JOAN 

Primer som nosaltres que'ls malalts... 
que no vénen. 

ESTEVE 

Això rai! Si us sembla, ja tornaré una 
altra hora. Si no fos perquè... 

JOAN 

Calla, que'l tenim aquí. 

(Per la primera porta de l'esquerra venen 
la Rosina i en Francesc. Aquest porta 
jaqué negre,) 

ESCENA Xn 

Els mateixos, més la Rosina 
I EN Francesc 

FRANCESC 

Me demanava, pare? 

JOAN * 

Jo, no. El teu oncle, que no sé què ha 
de dir-te. 

ESTEVE 

(mirant amb recel a la Mariagna i la Rosina) 
No es cap cosa que no pugui sentir-la 
tothom... 

MARIAGNA 

(fent acció d'anar-se^n per la primera porta 

de la dreta) 

Que'm necessites, Joan? 

JOAN 

Qjae te'n vas ? 

MARIAGNA 

Si: vaig a endreçar una mica'ls dalts. 

ESTEVE 

Per mi ja pots quedar-te. 

MARIAGNA 

Gràcies. Que véns, filla? 

ROSINA 

Si, mare. 

JOAN 

Rosina! 

ROSINA 

Què mana? 

JOAN 

Vés allà fóra a amoixar el teu padrí. 
(La Rosina desapareix per la porta de 
V esquerra del fons,) 

MARIAGNA 

D'aquí després, Esteve. 

ESTEVE 

Adéu, Mariagna, adéu. 

JOAN 

Es a dir que te'n vas? 

MARIAGNA 

Si't sembla que'm quedi... 

JOAN 

Fes com coneguis. 

ESTEVE 

No estiguis per nosaltres, que no hem 
de tractar re d'importància. 

MARIAGNA 

(desapareixent per la primera porta de la dreta) 
Aniré a fer feina. 

ESCENA XIII 
En Joan, l'Esteve i en Francesc 

JOAN (després d'un curt silenci) 
Bé: què hi ha, Esteve? 

ESTEVE 

Venia de part de la fatnilia de l'hereu 
Bertrana... 

JOAN 

(interrompent, at: en Francesc) 
Tu: com segueix? Encara no va millor 
del tifus aquell xicot? 

FRANCESC 

Ahir cap al tard tenia quaranta graus de 
temperatura. 

JOAN 

(anant amunt i avall de l'escena) 
I què? Què't sembla que s'ha de fer? 

FRANCESC 

Li darem banys freds. 

JOAN (horroriiiat) 
Banys freds a un malalt que s'arbora? 

ESTEVE 

Que vols matar-lo? 

FRANCESC 

No es cap disbarat. L'aigua freda li rebai- 
xarà la febre. 

JOAN (en un arranc, a V Esteve) 
Vés: diga-ls que li posin desseguida.» ^ 

FRANCESC (interrompent-lo) 
Què va a receptar? 

JOAN 

Un remei dels meus! 

FRANCESC 

Però, home, deixi-s de tonteries, que no 
li poden fer re! 

JOAN 

Més que'ls banys ! 

ESTEVE 

Es clar que si! 

FRANCESC 

Però, per què ho diuen això? En nom de 
què parlen vostès ? 

ESTEVE 

Bé... (Pausadament i en to concïliaàor,) 
Que no podrieu tenir una consulta? 

FRANCESC (amh estupefacció) 
Nosaltres? 

JOAN (amh satisfacció interna) 
Jo i en Francesc ? 

ESTEVE 

Si. Per xó m'han vingut a trobar... 

JOAN (ufanant'Se) 
No hi seria per demés. (Mirant fixament 
an en Francesc) Què*t sembla a tu? 

FRANCESC (pausadament) 
XJna junta vostè i jo? 

JOAN 

Que no ho trobes acertat ? 

ESTEVE 

Amb la pràctica de l'un i el saber de 
^Ure... 

FRANCESC 

(interrompent-lo, amb indignació) 
Que no tenen confiança en mi? 

ESTEVE (pausadament) 
Si que n'hi tenen ! Però es allò que's diu, 
lue hi veuen més quatre ulls que no pas dos. 

JOAN 

Devegades un no atina, i jo, encara que 
10 sigui com tu... 

FRANCESC (sense convicció) 
Vostè, realment, es un home d'experien- 
:ia, amb intuició mèdica i tot. 

JOAN 

I doncs? 

FRANCESC 

(molt violent i en veu baixa) 
No es professional. 

ESTEVE 

Això no importa! 

FRANCESC (amb molta intenció) 
Si que importa, si! 



J 

ESTEVE 

Val més el cop d'ull del teu pare <i Tie 
tota la ciència dels llibres. 

FRANCESC 

Però que no comprenen que no pot s^r 
lo que'm proposen ? Que no ho veuen q ue 
si accedís seria inutilisar-me jo mateix? 

ESTEVE 

Noi, tu no faràs casa! 

FRANCESC 

Que'l complauria un altre? 

JOAN 

Tu ets fill meu ! 

ESTEVE 

Pagant, i d'una manera reservada, tants 
com ne vulgues el complaurien ! 

FRANCESC 

De metges? 

ESTEVE 

Si, de metges! 

FRANCESC 

No ho cregui. Serien curanderos amb 
titol ! 

JOAN 

Com molts que jo'n conec ! 

ESTEVE (an en Joan) 
Tant negociants com tu ! 

FRANCESC 

Tot lo més sagrat té profanadors ! Encara 
hi ha mercaders al temple ! 

ESTEVE 

Que es cap rebaix aconsellar-se amb el 
re? 

FRANCESC 

£n aquest cas no m'enalteix gens ! 

ESTEVE 

Nosaltres tot ho fem pel teu bé. 

JOAN 

Per apuntalar-te. 

ESTEVE 

En aquest poble — serà una injustícia — la 
[cnt no hi té gaire fè en tu. Potser et troben 
nassa jove, encara. 

JOAN 

(en un arranc dramàtic) 
Francesc! Digues la veritat! Per qué vas 
oler establir-te aquí? 

FRANCESC (sense convicció) 
Per rellevar-lo a vostè. 

JOAN 

(donant un cop damunt de la taula) 
Ments ! 

FRANCESC (sofocat) 

Pare! 

JOAN 

Te repeteixo que ments! Tu no hi has 
•ensat mai en descansar-me! Tu, d'una 
lanera encoberta, has volgut privar-me les 
ccionsl 

FRANCESC 

Es cert! Aquesta ha estat la meva honra. - 
da intenció! M'es molt violent mentir! 

JOAN (fóra de si) 
I per xò m'he gastat tants diners? P^ 
veure-m escarnit pel meu fill he hagut (à_ « 
desentranyar-me tant? 

ESTEVE 

I total per què ? 

JOAN 

Per perdre-ho tot ! 

FRANCESC 

O per salvar-ho tot ! 

JOAN 

Per tothom encara sembla que siguis 
estudiant. 

FRANCESC 

Sempre se n'es, quan se vol saber. 

JOAN 

I, doncs, de què t'han servit els estudis ? 

FRANCESC 

Per exercir la carrera dignament, sense 
amparar-me amb Tengany o amb Tignoran- 
cia dels altres. 

ESTEVE 

Ens insulta, Joan ! 

JOAN 

No vas pas bé, no vas pas bé, Francesc! 

FRANCESC 

C^uè vol que faci ? 

JOAN 

Lo que feia jo, lo que fan tots els metges: 
c:ar el cor i parar la mà! 

FRANCESC 

Jo no sé viure automàticament. 

JOAN (amb hrusquetat) 
Isío'm vinguis amb savieses ! 

FRANCESC 

En quin concepte'm tenen vostès? 

ESTEVE (pausadament) 
Per mi no més te falta món. 

JOAN 

Jo, dubto. 

FRANCESC 

De què? 

JOAN 

De tu. Fins avui no he vist encara que 
emostressis el teu saber. 

FRANCESC 

Oh ! Els pares no més creuen en els fills 
mbecils! 

JOAN 

I en els que s'enginyen... 

ESTEVE (interrompent-lo) 
En fer diners, tot fent-se homes ! 

JOAN 

Ah! Ara que parlem de diners... 

9 

ESTEVE (amb vivacitat) 
Què hi ha? 

JOAN 

Vine: puja a dalt, que t'ensenyaré lo 
que'm costa haver donat carrera an en Fran- 
cesc! 

ESTEVE 

Massa que ho suposo ! 

JOAN 

Vine, home, que*m repassaràs els comptes. 

ESTEVE 

Deixa-ho per un altre dia. 

JOAN 

Vui que vegis el meu sacrifici. 

FRANCESC 

Vagi, oncle, vagi. (Amb energia, dirigint- 
se al seu pare.) Acabi-m d'humiliar-me i d'a- 
vergonyir-me ! Sempre 'm retreu el mateix! 
Sembla que jo sigui un explotador vulgar 
dels seus interessos ! 

JOAN 

Si que ho ets! 

FRANCESC 

Ja li tornaré tot lo que ha fet per mi ! 

JOAN 

No't demano re! 

FRANCESC 

No m'ho tiri més en cara, doncs ! 

JOAN (reprimint-se) 
Està bé. Deixem-ho corre! 

ESTEVE 

Sí: valdrà més. 

FRANCESC 

Vaig a acabar la visita. 

JOAN 

Tu mateix, fili! 

(En Francesc se'n va per la primera porta 
de V esquerra.) 



ESCENA XIV 
En Joan i l'Esteve 

JOAN (molt aclaparat) 
Això es un càstic ! 

ESTEVE (en veu baixa) 
M'haguessis cregut a mi! 

JOAN 

(després d^un curt silenci, en un arranc) 
Jo, jo tinc la culpa de tot! (Anant-se n 

per la primera porta de la dreta,) No m'ho sé 

acabar I 

ESTEVE (interropent-lo) 
Bé: com quedem d'allò de la consulta? 

JOAN (desapareixent) 
Deixa-m estar sol ! 

ESTEVE (seguint-lo) 
Però, escolta! 

JOAN (de dintre estant) 
No m*bo sé acabar, no m*ho sé acabar lo 
que'm passa ! 

(En Joan i V Esteve desapareixen per la 
primera porta de la dreta. Simultà- 
niament, per V esquerra del fons, com- 
pareixen, enraonant, la Rosina i en 
Tomàs.) 



ESCENA XV 
La Rosina i en Tomàs 

TOMAS 

(del fons estant, sense entrar a í^ escena) 

No; permet-me, Rosina, que'm distregui 
aquí a i*hort. 

ROSINA (amh gran prec) 
Però, vingui, home! 

TOMAS 

Ja vindré després. 

(Se sent an en Valentí i V Agnès que de- 
manen.) 

VALENTÍ 

Ave Maria... 

AGNÈS 

Mariagna. 

(Per la primera porta de la dreta torna 
la Mariagna aixugant'Se*ls ulls,) 

TOMÀS (a la Rosina) 
Vès, que demanen. 

ROSINA 

Qui deu ser? 

TOMÀS 

(desapareixent per l'esquerra del fons) 
Entornem's-en amb les flors. 

(Compareixen en Valentí i l'Agnès per la 
primera porta de l'esquerra, Vesteixen, 
si fa no fa, com en Vacte anterior,) 



ESCENA XVI 

La Rosina, la Mariagna, en Valentí 

I l'Agnès 

AGNÈS 

(desde'l peu de la porta, no gosant entrar) 
Ave Maria... 

ROSINA 

Miri, mare. 

MARIAGNA (somrient) 
Endavant. 

AGNÈS (entrant) 
Amb permís. 

MARIAGNA 

Que no gosàveu entrar? 

AGNÈS 

Esperàvem que sortís el vostre home. 

MARIAGNA 

Què's conta de nou? 

AGNÈS 

No fa gaire que hem vingut a trobar en 
Francesc, per si podia donar-nos un bon 
camí. 

ROSiNA (amb alegria) 

Si que us el donarà! Confieu-hi! 

VALENTÍ 

Que es aqui en Joan ? 

MARIAGNA 

Sí. Que vols parlar-hi? 

VALENTÍ 

Si's digna escoltar-me... 

MARIAGNA 

Per què no? 

VALENTÍ 

Me sembla que sento la seva veu. 

MARIAGNA 

Es a dalt. Deixa- m dir-li que baixi. 
(Anant'Se^n a la primera porta de la dreta,) 
Seieu, mentrestant. 

VALENTÍ 

No estem pas cansats. 

MARIAGNA (feut UH Crit) 

Joan! (Curt silenci,) Baixa, que't dema- 
nen. 

AGNÈS 

No'l destorbeu, si té feina. 

(La Mariagna ho's mou del peu de Ves- 
cala.) 

ROSINA (oferint'los cadires) 
Sèu, Valentí. Sèu, Agnès. 

AGNÈS 

(agafant la seva cadira, sense asseure-s) 
Gràcies, Rosina. (Aconduint an en Valentí 
per un braç, per fer-lo seure.) Veiam, noi. 

VALENTÍ 

Seiem, doncs. 

AGNÈS 

Potser haurem vingut en mala hora. 

ROSINA 

No. (An en Valenii.) I tant mateix t'has 
determinat a fer-te visitar pel meu germà? 

VALENTÍ 

Aquesta no'm callava mai. I com que en 
Joan, no entenc' per què, per més que li 
demano, ja no vol curar-me... 

ROSINA 

Què us ha dit, què us ha dit en Francesc? 

VALENTÍ 

Poca cosa. Amb bones raons se'ns ha 
tret del davant. 

AGNÈS 

Ens ha aconsellat que anéssim a Barce- 
lona... 

VALENTÍ 

Com la primera vegada. 

MARIAGNA (cridant) 
Baixa, home. que t*esperen ! 



ROSINA 

I com te trobes, Valentí? 



VALENTÍ 



Quan estava en mans del teu pare 's pot 
dir que ja hi veia una mica. Semblava com 
si no més hi tingués una boira molt espessa 
davant dels ulls. Ara gairebé no hi veig gens. 

ROSINA 

I per què no ho fas lo que t'aconsella en 
Francesc? 

VALENTÍ 

Oh! Què vols que*t digui? 

ROSINA 

Que no hi tens confiança? 

VALENTÍ 

Jo estic per en Joan. 

(Per la primera porta de la dreta compa- 
reix en Joan molt emmurriat.) 



ESCENA XVII 

Els MATEIXOS, més en Joan 

JOAN (an en Valentí i V Agnès) 
Hola, nois! 

VALENTÍ 

(amb vivacilatf volent aixecar-se) 
Déu vos guard ! 

JOAN 

No't moguis, Valentí! Ja estàs bé! 

VALENTÍ (tornant a seure) 
Gràcies. 

(La Rosina presencia aquesta escena, sense 
dir re, amb inquietut, uetviosa, uns 
moments amb pietat veient la situació 
d'en Valentí, altres indignada davant 
la manera d*obrar del seu pare,) 

JOAN 

Que véns de trobar ei meu fill? 

VALENTÍ 

Estona ha que n'hem sortit. 

JOAN 

Què t'ha receptat? 

VALENTÍ 

Re! 

(L'Agnès s'aixugals ulls.) 

JOAN (en veu concentrada) 
Què t'ha dit, doncs? 

VALENTÍ 

Que'm fes mirar per un especialista, que 
no tingués por, i que'm posseís de paciència! 
De paraules dolces no'n vulgueu més; però 
de remei, cap! 

AGNÈS 

Diu que no es qüestió seva. 

VALENTÍ 

No deu haver estudiat prou. 

JOAN 

Que es extrany! Jo vaig recomanar-li en 
gran manera que hi prengués força interès 
en tu. Bé: no desconfiem. Ja li parlaré. 

VALENTÍ 

Es inútil ! 

MAHIAGNA 

Qui sab, home! 

JOAN (en el mateix to de primer) 
Quantes vegades t'ha vist? 

VALENTÍ 

Amb la d*avui, dugués. 

JOAN (també en veu concentrada) 
Quan va ser la primera? 

VALENTÍ 

AI cap de vuit dies de vós haver-me des- 
pedit. 

JOAN (en el mateix to) 
I què has fet en tot aquest temps ? 

VALENTÍ 

He anat cursant l'aigua de Santa Llúcia. 

JOAN 

Què més? 

VALENTÍ 

Cada vespre, abans de ficar-me al llit, 
m'he posat als ulis uns draps de tela xopats 
amb aigua de ílor de sauc. 

AGNÈS 

I allò, que no li expliques? 

JOAN 

Què? 

VALENTÍ 

Ah! Sil Dia per altre m'hi he aplicat una 
pomada que va proporcionar-me TEsteve. 

JOAN 

I què n'ha resultat? 

VALENTÍ 

Al principi semblava com si m'aclarís la 
vista; però al cap d'uns quants dies, com 
que no'm feia res, ho vaig deixar córrer. 

JOAN 

I ara, doncs, què determines? 

AGNÈS (amb gran prec) 

Doneu-nos un consell! Què farieu vós 
en el nostre lloc? 

JOAN 

(després de vacilar una estona) 
Jo, si m'heu de creure... 

VALENTÍ 

(esperant, ambfè, la resposta) 
Digueu, Joan, digueu. 

JOAN 

(repematit'Se, en veu baixa i tremohsa) 
El millor serà esperar-se fins que jo 

m'hagi entrevistat amb el noi. De vegades un 

se malfixa... 

VALENTÍ 

I vós que no podríeu donar-me una mi- 
rada? 

JOAN 

Jo? 

VALENTÍ 

Si. Per què heu de ser tant toçut? 

JOAN 

Jo... ja sabs que no visito a ningú. 

VALENTÍ 

Però, ben considerat, me deixeu a les 
palpentes. 

JOAN 

Per què ho dius? 

VALENTÍ (posant-se violent) 

Perquè, havent començat la cura, tenieu 
l'obligació d'acabar-la! 

JOAN (després d'un gran esforç) 
No puc! 

VALENTÍ (en un esclat de sentiment) 
Vós heu faltat amb mi ! 

JOAN (amb sorpresa i indignació) 
Com s'entèn? 

VALENTÍ (aixecani'se, irat) 
Si: vós heu faltat amb mi, Joan! Lo que 

VÓS heu fet no ho fa ningú que tingui bons 
sentiments! 

JOAN (ofès) 
Valentí ! 

MARIàGNà 

Fill meu I 

AGNÈS (an en Valentí) 
No t'exaltis, que no't convé! 

VALENTÍ (amb molta emoció) 
No! No que no ho fa ningú, això d'aban- 
donar a un pobre malalt com jo! Fos ric! 

JOAN (indignant-se)' 
Així'm pagues? 

AGNÈS 

Perdoneu-lo! 

VALENTÍ 

Soc agrait, soc més agrait que vós ! Els 
pobres paguem amb el cor i amb la vida! 
(Esclatant en un plor convulsiu.) Torneu-me la 
vista i la claredat! Torneu-me la llum, Joan ! 
O, sinó, mateu-me, que soc massa jove per 
haver de quedar per sempre més així ! 

AGNÈS 

Vaja, vaja: no t'afectis... 

JOAN 

(acostant'S^hi, molt emocionat) 
Bé: no't desesperis, no t'espantis, home 
Confia en el meu fill... 

VALENTÍ 

No! No! Jo us vui a vós! Jo no més 
tinc fé en vós ! 

AGNÈS 

Mireu-li'ls ulls! (Amb gran prec.) Doneu- 
li aquest consol! 

MARiAGNA (també amb gran prec) 
Si, fes-ho! Ja no li sabrà greu al noi! 

VALENTÍ 

No'm feu sofrir d'aquesta manera! 

AGNÈS 

Tingueu-li una consideració més ! 

JOAN 

(tremolant íT emoció i agafant an en Valenti per 
sota la barba, per aixecar-li 7 cap) 

Veiam. 

(La Resina, commoguda i indignada a 
l'hora, se'n va per la porta de r esquerra 
del fons. Simultàniament, per la ma- 
teixa mà, compareix en Tomàs, que- 
dant-se apoiat d'esquena al bufet, bran- 
dant el cap amb indignació. També ve 
r Esteve per la primera porta de la 
dreta.) 



ESCENA XVin 

La Mariagna, l'Agnís, en Joan, 
EN Valentí, en Tomàs i l'Esteve 

VALENTÍ (en un to d'infant aviciat) 
Torneu-me la llum! O, sinó, mateu-me, 

que soc massa jove per haver de quedar per 

sempre més així ! 

(En aquest moment compareix en Fran- 
cesc, sense res al cap, per la primera 
porta de V esquerra. Al veure al seu 
pare fent un regoneixement an en Fa- 
lenti en els ulls, se queda parat, com 
ert, al peu de la porta. En Joan també 
s'impressiona molt,) 



ESCENA XIX 
Els mateixos, més en Francesc 

VALENTÍ 

Què teniu, Joan? Sembla que tremoleu! 

(En Francesc, molt amoinat, desapareix, 

mirant abans al seu pare, per la segona 

porta de l'esquerra. En Tomàs no's 

mou del mateix lloc.) 



ESCENA XX 

Els mateixos, menys en Francesc 

JOAN 

(sofocat i amb vacilació després d*un curt silenci) 
Ja ho tinc per vist. 

VALENTÍ 

Què us en sembla ? 



# 

AGNÈS 



Pot curar-se? 



JOAN 

Jo'm penso que sí. 

(Torna en Francesc, amb el barret posat 
i un bastó a la mà, diriginl-se cap a la 
primera porta de V esquerre) 




ESCENA XXI 
Els mateixos, més en Francesc 

JOAN 

(aixis que' I seu fill es al peu de la porta) 
Francesc... 

FRANCESC (giratít'se) 
Què mana? 

JOAN 

Que vas a passar la visita? 

FRANCESC 

Si, senyor. 

JOAN 

Espera-t un moment, si't plau. Ja hi ani- 
ràs desseguida. 

FRANCESC 

(treient-se*l barret i anant a dcixar-lo a la 
segona porta de V esquerra) 

Estic a les seves ordres. 

ESCENA XXII 

Els mateixos, menys en Francesc 

VALENTÍ (després d'un curt silenci) 
I, ara, què voleu que faci, Joan? 

JOAN (sense posar-hi atenció) 
Vés seguint amb allò que m'has dit. 

AGNÈS 

Està bé. 

VALENTÍ 

Q.ue puc tornar demà? 

JOAN (amb alurdiment) 
Com coneguis. 

(Torna en Francesc, quedant-se al fons 
mirant amb compassió an en Valentia) 



ESCENA XXm 
Els MATEIXOS, més en Francesc 

VALENTÍ 

Sent així, ja'ns en podem anar, oi ? 

JOAN 

Si, sí, aneu's-en. 

VALENTÍ 

Gràcies, Joan ! I perdoneu si us he ofès. 

10 

JOAN 

Ja estàs perdonat. 

VALENTÍ 

No sabia'l que'm deia! La mateixa des- 
esperació, sabeu? 

JOAN 

(amb brusquedat i emoció) 
No'm donguis tantes satisfaccions! Vés, 
vés cap a casa teva. 

VALENTÍ (ananl•sé'n) 
D*aqui demà, doncs. 

JOAN 

Si, home, si! 

AGNÈS 

Que s'hi conservin. 

FRANCESC (en veu baixa) 
Passar-ho bé. 

VALENTÍ 

Ja estic més satisfet. 

MARIAGNA 

Para compte, noi. 

AGNÈS (an en VaUnti) 
Vine, vine. (DonanUli la mà.) Segueix-me 
a mi. 

(En Valentí i V Agnès desapareixen per la 
primera porta de Vesquerra, Llarg 
silenci. En Joan està aclaparat.) 

ESCENA XXIV 

Els mateixos, menys en Valentí 

I l'Agnès 

(En Francesc mira 7 seu pare en actitui 
acusadora.) 

TOMÀS 

(després d'un curt silenci, en un esclat 
d'indignació) 

Joan dels Miracles: insulta-m ara, sí co- 
leixes! Nega-ho que fas guerra al teu fill! 

JOAN (aterrat) 
Dispensa, Francesc. 

FRANCESC (serenament) 

Com vàrem quedar amb vostè? Que ja 
10 recorda'l que'm va prometre? 

(Torna la Resina, molt àpesarada.) 

JOAN (an en Francesc) 

Jo*m resistia; però aquell xicot — no sé 

[uina taleia té en mi — m'ha demanat per 

nisericordia que li dongués una mirada... 

(La Rosina, després de mirar, acusadora, 

el seu pare, s'asseu en el canapè de la 

dreta,) 

MARIAGNA 

Així se n'ha anat més content! 



J 

TOMÀS 

Per aquestes coses ja es prou bo en 
Francesc ! 

JOAN (irat) 
També ho soc jo ! 

TOMÀS 

Tu no tens estudis! 

JOAN 

Ni falta que'm fan ! 

TOMÀS (amb sarcasme) 
Per xò ets tant savi ! 

MARiAGNA (amb gran prec) 
No us disputeu més I 

FRANCESC 

Vaja, homes, vaja! (An en Tomàs.) I 
vostè faci '1 favor. . . 

TOMÀS (interrompent- lo) 
No vui que ningú 't trepitgi ! 

JOAN 

Vés-te'n a un altre poble, fill meu ! 

MARIAGNA (amb sobressalt) 
Què dius, Joan? 

JOAN 

Aquí, mentres jo visqui, no arrelaràs 
mai ! Mira'l marit de TAgnès ! 

FRANCESC 

Pobre xicot! Com ha perdut el temps! 

JOAN (aterrat) 
Per què? 

FRANCESC 

Si vostè fos metge ja ho hauria vist que 
tenia la retina despresa de les altres mem- 
branes, i que al principi podia curar-se. 

ESTEVE 

Els seus ulls són bonics. 

FRANCESC 

Tots aquests malalts els hi tenen. 

JOAN 

I no hi ha remei? 

FRANCESC 

Ha fet tard ! Es cego ! 

MARIAGNA (horroritiada) 
Verge Santa! 

TOMÀS 

En Valentí ? 

FRANCESC 

Es completament cego ! 

ROSINA 

(aixecant-se pera anar a reunir-se amb en Tomàs) 
Quina desgracia ! 

ESTEVE (en io alt) 
No pot ser! T'equivoques! 

FRANCESC 

No veurà més la llum del sol 1 

JOAN (en un arranc impulsiu) 
Tu ets la causa de tot ! 

FRANCESC (amh estupefacció) 
Jo? 

TOMÀS 

El noi? 

JOAN 

Si ! Si ell no m'hagués obligat a retirar- 
me, avui en Valentí ja estaria curat! 

FRANCESC (en to dramàtic) 
Que ho diu de debò, pare ? No ! No ho 
puc creure que parli sincerament! 

JOAN 

Més que tu ! 

FRANCESC 

N'està convençut del seu saber? 

JOAN (amh vacilació) 
Si! 

FRANCESC 

No l'ha impressionat mai la fé dels ma- 
lalts ? 

JOAN 

Mai! 

FRANCESC 

Si ara tremola I 

TOMÀS 

De remordiment que té! 

MARiAGNA (amb desesperació) 
Però ja ho sab l'Agnès l'estat d'en Va- 
lentí? 

FRANCESC 

Acabo de dir-li. 

ROSiNA (acostant'íhi) 
Francesc: fes el que puguis per ell! Fes- 
ho per ella! 

ESTEVE 

Joan ! No t'acovardeixis ! 

JOAN 

Jo'l curaré ! 

FRANCESC 

Com? 

JOAN 

Com? (Amh despit,) Fent un miracle! 
(La Rosina se rCentorna cap al fons; la 
Maria^na s'aixuga'ls ulls; en Tomàs, 
desesperat, va amunt i avall de V estan- 
eia, mentres ÏEsteve, cinic, procura 
animar an en Joan,) 



TELÓ RAPIT 




ACTE TERCER 



Passadís. A la drela, una porta vidriera, A 
Fesquerra, una obertura amb una mampara 
coberta de baieta vermella, que comunica al 
despaig d*en Francesc. Uarran mateix de la 
porta-mampara fins al centre de V escena queda 
un buid, formant un arc de mig punt, pel qual 
se veu r entrada de la casa, que serveix de sala 
d'espera, amb un portal molt ample, amb venta- 
ïles, que dóna al carrer. En aquesta sala hi ha 
bancs de fusta a tot volt pera seure-hi la gent que 
ve a consultar les seves malalties. A la dreta, de 
cara al públic, un banc de noguera, amb Vespat- 
ller molt alt. Al damunt, un quadro antic. Totes 
les parets són emblanquinades de fresc. Es en 
havent dinat. Fa un sol esplendorós. 



V 

ESCENA I 
En Lluc, sol. Dessegüida en Francesc 

(Després d'un curt silenci compareix en 
Lluc per l'esquerra del fons. Va amb 
un vestit vell, de llana, de color gris; 
camisa blanca, sense planxar, amb un 
corbatí negre; gorra de seda negra, molt 
vella, amb visera de xarol, i sabates de 
gamusa. Té'l cabell blanc i no porta 
pèl a la cara, S'apoia en un bastó de 
crossa. Mira entorn seu, sense saber què 
fer, fins que, per fi, se dirigeix a la 
porta de la dreta, dient en veu alta:) 

LLUC 

Ave Maria! (Ningú respon. Tot na a cri- 
dar.) Ave Maria ! 

(Per la mateixa porta compareix en Fran- 
cesc, amb el vestit de Vacte anterior, 
sense res al cap i fumant un cigarret,) 



ESCENA II 
El mateix, més en Francesc 

FRANCESC 

Hola, avi Lluc. 

LLUC (molt cohibit) 
Hola, Francesc. Que no hi fóra*l teu pare? 

FRANCESC 

Si. Que rheu de veure? 

LLUC 

Bé'n tinc ganes. 

FRANCESC 

Vaig a avisar-lo, doncs. 

LLUC 

Q.ue potser té feina? 

FRANCESC 

No. Ara acabem de dinar. 

LLUC 

Sent aixis, si vols molestar-te... 

FRANCESC 

(fent acció d'enlornar-se^n a dins) 
No, no es cap molèstia. 

LLUC 

Com que m'han innovat si tornava a visi- 
tar, en Joan... 

FRANCESC 

Qui us ho ha dit ? 

LLUC 

En Valentí i el teu oncle Esteve, 

FRANCESC (admirat) 
Ells? 

LLUC 

Si. Per tot arreu ho escampen. Ah! Tam- 
bé he sapigut que'ns deixaves, ; 

FRANCESC 

(somrient i més admirat que de primer) 
D'ont ho heu tret ? 

LLUC 

En un poble petit tot se sab desseguida. 
Ben pensat, noi, ben pensat d'anar-te'n. 
Aquest país no més es bo pel teu pare. Ja 
veuràs: ell es d'aquella manera, senzillot 
com nosaltres. I ens coneix tant la naturalesa! 

FRANCESC 

Que voleu que us visiti? 

LLUC 

Si que'm donarà una mirada an aquest 
dimoni de paidor, que temps ha que'l tinc 
com un rellotge espatllat. 

FRANCESC 

Espereu-vos, si us plau. 

LLUC 

Però, de primer, venia a preguntar-li si 
podrà rebre a una dóna amiga de casa que 
ha vingut d'un xic lluny amb un bordegaç 
fill seu, bastant malaltó. 

FRANCESC 

Ara ho sabreu. (Se sent tossir an en Joan.) 
Ja ve. 

LLUC 

Mireu's que fa miracles aquest home, 
quan vol! 

(Compareix en Joan per la porta de la 
dreta, vestit com en Vacte anterior,) 

ESCENA m 
Els mateixos, més en Joan 

LLUC 

Déu vos guard, Joan. 

FRANCESC 

Miri, pare, què diu l'avi Lluc. 

JOAN 

Què hi ha de nou ? 

LLUC 

iQue us vindria malament, aquesta tarda, 
com més aviat millor, de donar una mirada 
a un noi faltat de salut? 

JOAN (després de pensar-s'bi) 
Q.ue es de la vostra familia ? 

LLUC 

No : es de fóra, d'una gent molt coneguda 
de casa. 

JOAN 

S'hauran d'esperar uns quants dies. 

LLUC 

Ai ai! No m'ho han advertit pas aquell 
xicot de cal fuster i el vostre germà, l'herbo- 
lari de la plaça. 

JOAN 

I, doncs, què us han dit? 

LLUC 

Que ja visitàveu. 

JOAN (contrariat) 
Avui com avui, i encara per favor, no 
més visito an en Valentí. 

LLUC 

^No heu receptat a Thereu Bertrana, 
aquell que està passant els tifus? 

JOAN 

(confós a la mirada acusadora d'en Francesc) 
Jo? 

LLUC 

Aixis ho tinc entès. I a f è que, segons 
expliquen, ja ha tombat per bé. 

JOAN (amb pertorbació) 
Tot ho deu an el meu fill. 

LLUC 

Vaia una manera d'enganyar-me ! No més 
me sab greu per la pobra mare d'aquell noi 
que us deia. Ha baixat expressament del 
poble, amb l'esperança de que la rebrieu, i 
ara haurà d'entornar-se'n sense remei i sense 
saber què fer! 

JOAN (després d^un curt silenci) 
De què's queixa'l malalt? 

LLUC 

Del pit. Té una tosseta més lletja I 

JOAN 

Qui l'ha visitat? 

LLUC 

No podria dir-vos-ho. No més sé que han 
vist molts metges, que ho han provat tot. 

JOAN 

Que't sembla, Francesc? 

FRANCESC (amb ironia fina) 
Es cosa de vostè. 

JOAN 

(després d*un gran esforç, an en Lluc) 
Digueu que tornin d'aqui un parell de 
setmanes. 

LLUC (amb gran prec) 
No podrien fer un sacrifici, Joan? 

JOAN 

M'haig d'esperar... 

FRANCESC (amb naluralitat) 
Per mi no estigui. 

LLUC 

Fareu una obra de caritat! 

JOAN (amb ènfasi) 

Ja ho sabeu que en Francesc se'ns esta- 
bleix a Barcelona? 

LLUC 

Si. I jo que me n'alegro força! 

JOAN 

De segur que allà li estimaran més els 
mèrits que no pas aquí, en aquest poble tant 
ingrat ! 

LLUC 

Déu ho vulgui ! 

JOAN 

No'n sou mereixedors d'un metge tant 
savi i tant entès com ell ! 

FRANCESC (posaut-se violent) 
Digui-li que sí a l'avi Lluc d'allò que li ha 
demanat. (An en Lluc) Aneu, aneu a buscar 
an aquella coneguda vostra i el seu fill, que'l 
pare 'Is visitarà. 

LLUC (amb alegria) 
De debò? 

JOAN (fent el generós) 
Vaja, doncs. 

LLUC 

De passada també'm visitareu a mi. 

JOAN 

QjLie encara patiu tant? 

LLUC 

No puc resistir-ho! (En veu baixa.) Si 
no fos per les meves creencies, temps ha que 
m'hauria emmetzinat ! 

JOAN 

Tot ho arreglarem. 

LLUC 

Que esteu desseguida per nosaltres ? 

JOAN 

Veniu d'aquí una estona. 

LLUC 

Gràcies, Joan! Quina alegria que tindrà 
aquella santa dóna! 

JOAN 

Us espero. 

LLUC 

Adeussiau. 

JOAN 

D'aquí després. 

FRANCESC 

Salut, avi. 

LLUC 

(desapareixent per T esquerra del fons) 
Anem a portar la bona nova. 



ESCENA IV 

En Joan i en Francesc 

JOAN (després d* un curt silenci) 
Ja ho has sentit ! 

FRANCESC 

Si! Per què ha hagut de dir-li que me 
n'anava? 

JOAN 

Perquè, al meu entendre, ja hauries de 
ser fóra. 

FRANCESC 

(fent acció d* anar al despaig) 

Dispensi. Ja'n parlarem un altre dia amb 
més calma. 

JOAN 

(aixi que en Francesc va per obrir la mampara) 
Francesc ! 

FRANCESC 

Què desitja, pare? 

JOAN 

Aont vas? 

FRANCESC 

Al despaig: es l'hora de la visita. 

JOAN 

Quan penses anar-te'n tu? Aquí ja estàs 
llest i desacreditat per sempre! 

FRANCESC 

No importa. Lluitaré. 

JOAN (entre-denis) 
Ets toçut ! 

FRANCESC 

Soc perseverant ! 

JOAN 

Que vols sacrificar-te a gratcient? Els 
metges de poble, si no tenen per viure i es 
prenen la carrera, com tu, de bona fè, acaben 
per ser uns desgraciats. 

FRANCESC 

Això passa per tot, amb els dèbils, amb 
els que no senten un ideal d'humanitat que'ls 
dongui forces per respondre a la guerra 
sorda que'ls fan gent sense estudis: senya- 
dors, bruixes, tiradores de cartes... i els que 
són com vostè. 

II 



/ 

JOAN (ojès) 

Vés- te'n, te dic I 

FRANCESC 

No puc! Tinc una gran missió a complir 
entre 'Is que'm rodegen. 

JOAN 

Com la compliràs? 

FRANCESC 

Amb els meus consells i amb la meva 
autoritat d'home de ciència. 

JOAN 

Que somnies potser? Qjie no veus com 
te consideren? De tres malalts que tenies, 
avui no més te'n queda un... 

FRANCESC (interrompent-lo) 
Que'm dec an ell I 

JOAN 

Que esperes que estigui curat del tot? 

FRANCESC 

Es el meu dever. 

JOAN 

També pot trigar molt! 

FRANCESC 

No hi fa re. Mentres la seva familia no'm 
despedeixi, no'm crec amb el dret d'abando- 
nar-lo. 

JOAN 

Jo, ni per ell ni per tu, no vui entretenir, 

fent-los passar amb raons, als meus parro- 
quians! 

FRANCESC 

Vostè mateix. 

JOAN (amb veu reconcmtrada) 
I si t'ho mano que te'n vagis ? 

FRANCESC (pausadament) 
Si'm treu de casa... 

JOAN 

Què faràs ? 

FRANCESC 

Les circumstancies ho decidiran. 

JOAN 

Ja me'n cuidaré jo de Thereu Bertrana. 

FRANCESC 

Que es veritat que vostè'l visita? 

JOAN (molt pertorbat) 
Podria visitar-lo... 

FRANCESC 

Me consta! 

JOAN 

Que'l creus que'm dóna poca engunia la 
teva situació! 

FRANCESC 

No pateixi per mi: ja estic content amb 
la meva sort. 

JOAN 

Que no sents ambicions? 



164 IGLESIAS 



FRANCESC 

Sí. Però ben diferentes de les de vostè. 

JOAN 

No ho sembla pas que'n sentis. 

FRANCESC 

La realitat que'm volta es crudel. Per tot 
trobo obstacles. 

JOAN 

I t'hi resignes ? 

FRANCESC 

No : els combato serenament. 

JOAN 

No hi pateixes? 

FRANCESC 

El meu cor ho sab. (Caminant de to.) Se 
li ofereix re més, pare? 

JOAN 

No. (Amb ironia,) Vés, vés al despaigl 
Vés a esperar els que no acudeixen ni acu- 
diran mai pel teu saber ! 

FRANCESC (fent acció d'anar-se^n) 
D'aquesta manera... 

JOAN (inierrompent-lo) 
Escolta. 

FRANCESC 

Digui. 

JOAN (en veu baixa) 
I en Valentí? 



i 

FRANCESC 

Ja vaig exposar-li '1 què. 

JOAN (pausadament i amb intenció) 
N'estas convençut d'allò que vas dir-me? 

FRANCESC 

No'n dubto gens. 

JOAN 

Pitjor per tu I 

FRANCESC 

(entrant al despaig, tancant-se la porta 

darrera seu) 
D*aqui després. 



ESCENA V 
En Joan, sol. Dessegüida la Mariagna 

(S'asseu, molt abatut, en el banc del pri- 
mer terme de la dreta,) 

JOAN 

M'està bé, m'està bé'l que'm passa! 
(Per la porta de la dreta compareix la 
Mariagna, vestiL• com en els actes ante- 
riors, quedant sorpresa a Vadonar-se 
d'en Joan,) 



é 

ESCENA VI 
En Joan i la Mariagna 

MARIAGNA 

Ai ai! Me pensava que havies sortit! 

JOAN (sense fer-ne cas) 
M'ho mereixo tot! Vaig ser massa bo 
amb el meu fill ! 

MARIAGNA (acostanUs'hi) 

Ja tornem amb la mateixa? Vaja, aixeca-t, 
que ve en Tomàs! 

JOAN 

Ah! Si'ls penedits poguessin tornar a 
Roma! 

MARIAGNA 

Calla, que si la Rosiua't sent... 

(Compareixen en Tomàs i la Resina per 
la por la de la dreta. Tols dos van ves- 
tiis com en Vacle anterior,) 



ESCENA VII 

Els mateixos, més en Tomàs 
I LA Rosina 

TOMAS (sortint) 
Apa, doncs, anem, Rosina. 

ROSiNA (també sortint) 
Ja vinc. 

TOMÀS 

I no estiguis trista. (An en Joan i la Ma- 
riagna,) Què feu aqui? Que espereu tanda? 

JOAN (amb ironia) 
Sí! Sèu, home, que tu també n'esperaràs! 

TOMÀS 

Oh! No te'n burlis, no, que fas molt 
mala carota! (En Joan s'aixeca.) Vés, digues 
an en Francesc que't dongui una mirada. 

JOAN 

Que te la dongui a tu ! 

TOMÀS 

Jo ja estic refet. 

JOAN 

Que no recaiguis, doncs! 

TOMÀS 

No tinguis por! 

MARIAGNA 

Aont vas, Rosina? 

ROSINA 

Aquí davant a comprar una troca de cotó 
de brodar que'm falta. 

MARIAGNA (an en Tomàs) 
I tu? 

TOMÀS 

Jo m'arribo fins a l'estanc. 

ROSINA 

(anant dissimuladament a escoltar davant de la 
mampara del despaig d'en Francesc) 
Ja torno desseguida. 

MARIAGNA 

Aneu, aneu. 

JOAN (a la Rosina) 
No! No hi ha ningú avui tampoc! 

ROSINA (amb dolor) 
Prou que m'ho penso ! 

JOAN 

Ja ho veus el teu germà! 

ROSINA 

No es culpa seva, pare ! 

JOAN 

Hagués seguit els meus consells ! 

TOMÀS 

Oh! Si! T'hagués escoltat, que a hores 
d'ara ja seria ric! 

JOAN 

Ten compte que no se'n faci mai, de ric, 
amb el camí que ha emprés ! 

TOMÀS 

Sembla que no sigui fill teu ! 

ROSINA (per esquivar la conversa^ 
Anem, oncle. 

TOMÀS 

Mira ia teva filla ! Mira com me vol amb 
ella! 

JOAN 

Com en Francesc! 

TOMÀS 

El mateix! Tots dos m'estimeu, perquè 
jo també'ls he estimats sempre, més que tu, 
que'ls ets pare ! 

JOAN 

Te'ls has fet ben teus! Me'ls has encisat! 

MARiAGNA (amb gran prec) 
No crideu tant, per favor ! 

- ROSINA (agafant-lo per un braç) 
Anem, oncle, anem. 

TOMÀS (deixant-se dur) 
Si: anem, Rosina, que aquí no més hi ha 
penes. 

(La Rosina i en Tomàs desapareixen per 
l'esquerra del fons. Curt silenci,) 



ESCENA VIII 
En Joan i la Mariagna 

JOAN 

(passejant-se, nerviós, amunt i avall de l'escena) 

Ho veus, Mariagna? Ho veus ara com es 

en Tomàs el que ensiborna'ls nostres fills? 

MÀRIAGNA 

Tot ho fa a íi de bé. Que no li sabs el 
gènit? 

JOAN 

Ja te raó, ja! Sembla que jo no'ls sigui 
re! De petits que no més han estat per ell, 
jugant-hi tot el dia! 

MARIAGNA 

£s molt festós ! I a les criatures els agra- 
den tant les manyagueries ! 

JOAN 

Sí! Ja ho comprenc: jo soc esquerp! Jo 
no'n sé fer de moixaines! Però, per dins, 
amb el cor, els estimo més que ningú, més 
que a mi mateix ! 

MARIAGNA 

Tothom ho creu així. 

JOAN 

No pas en Tomàs! No pas en Francesc 
que no ho creu! Me té per un mal home'l 
meu fill! 

MARIAGNA 

Que no! 

JOAN 

Jo't dic que sí! (En un arranc impuUiu,) 
Però això ha d'acabar-se ! 

MARIAGNA 

Què vas a fer ? 

JOAN 

A rescabalar lo perdut! 

MARIAGNA 

Que estàs decidit a tornar a lo d'abans? 

JOAN 

Si! La gent ja m'espera! Tothom frisa i 
els malalts me demanen ! 

MARIAGNA 

Que no veus que mataràs el noi? 

JOAN 

També'm mata ell a mi i no'm compa- 
deix! Bah! No'm vinguis amb reflexions! 
Primer es la meva dignitat i el meu nom I 

MARIAGNA 

En Francesc es molt bo ! 

JOAN 

Ho serà amb tu ! 

MARIAGNA 

I amb tu també! 

JOAN 

M'ha mort totes les esperances que hi 
tenia I (Acostant-se a la porta del despaig,) Escol- 
ta: quina quietut! (En veu alta i trucant amb 
la mà a la mampara,) Francesc! Francesc! 
Vine! Surt del teu sepulcre! 

(Compareix en Francesc) 

ESCENA DC 
Els mateixos, més en Francesc 

FRANCESC (en to amable) 
Què hi ha? Què són aquests crits? 

JOAN 

Vine ! Parlem de la nostra qüestió ! 

FRANCESC 

Esperi una altra hora. 

MARIAGNA 

Pot venir algú... 

JOAN 

Si de cas per mi ! 

FRANCESC 

Que ja vol que'm retiri, tant de sobte? 

JOAN 

(passejant-se, neguitós, amunt i avall de l'escena) 

Si! Tu t'ho has buscat! Jo t'hi fet totes 
les advertències que devia... 

MARIAGNA (intetrompent-lo) 
Sacrifica-t una vegada més ! 

JOAN 

Tot ho he sacrificat per ell! Li he ofert 
tot! (An en Francesc) Què dius? Respon! 
(Agafant-lo per un braç.) Contradeix-me, si 
pots! (Amb emoció,) Que't penses que no 

t'estimo? Eh? Que't penses que no t'estimo? 

FRANCESC 

No'n dóna proves. 

JOAN 

Més que tu! I no n'ets digne de la meva 
estimació ! 

FRANCESC 

Me crec haver procedit sempre com un 
bon fill. 

JOAN 

Ni com a fill ni com a metge has satisfet 
les meves ilusions ! 

FRANCESC 

£1 meu intent es fer més. 

JOAN 

Quin es el teu intent? 

FRANCESC 

Corretgir, en lo possible, els errors que 
vostè, impensadament, hagi pogut cometre. 

JOAN (amb indignació) 
Que no'l sents, Mariagna ? 

MARIAGNA 

Que no ho trobes bé '1 que diu ? 

JOAN 

No ! Qui es ell per posar-se davant meu ? 
(An en Francesc) Ont les has apreses aquestes 
doctrines? 

FRANCESC 

Me les ha dictades la meva conciencia. 

JOAN 

Què té de dolent el meu art? 

FRANCESC 

Molt! Es com jugar amb la salut i la vida 
dels homes. 

JOAN (indignat) 

I creus tu que jo hi jugo amb els meus 
parroquians? 

FRANCESC 

Desde'l moment que's posa a curar-los 
sense conèixer les seves malalties, per mi fa 
més que jugar-hi ! 

JOAN 

Com te consta? 

FRANCESC 

Amb en Valenti s'ha vist prou. 

JOAN (contrariat) 
Bé : no me'l retreguis aquest cas ! 

MARiAGNA (an en Francesc) 
Potser encara 's pugui curar. 

JOAN 

Ja sabs que no tota la culpa es meva, si 
aquell minyó es cego ! 

FRANCESC 

No rhagués entretingut... 

JOAN 

I vosaltres que'ls cureu els malalts? 

FRANCESC 

Algunes vegades, sí. 

JOAN 

Com jo, doncs ! 

FRANCESC 

Dispensi. Vostè no'n cura cap: es la 
reacció orgànica que'ls salva. Nosaltres, amb 
els nostres remeis, en curem alguns; i, quan 
no, ajudem a les defenses de l'organisme, 
que són les que vencen les malalties. 

JOAN (desesperant-se) 
Per què hi estudiaves per metge? 

FRANCESC 

Vostè, quan jo era petit, va temptar-me. 

JOAN (admirat) 
Jo? 

FRANCESC 

Vostè i la gent que venien a trobar-lo. Jo 
la tenia per santa la seva obra, la conside- 
rava humanitària... 

JOAN (fóra de si) 
Prou! No vui sentir-te mès! 

MARIAGNA 

No tracta pas d'ofendre-t! 

FRANCESC 

No parlava per ofendre-1 ! 

JOAN 

Te mano que callis! No n'accepto de 
lliçons teves, ni de ningú, per més estudis 
que tingui! No hi crec en savis ni en llibres 
com els que tu has llegit! 

(Per V esquerra del fons compareix la Resi- 
na amb un paquet molt petit a la mà,) 



ESCENA X 
Els mateixos^ més la Rosina 

JOAN (veient la Rosina) 
Rosina ! Filla I 

ROSINA (acostant'S^hi) 
Què mana, pare? 

JOAN 

Mira : el teu germà acaba de faltar-me al 
respecte I 

rosina (reconvenini'lo) 
Francesc ! 

FRANCESC 

No ho creguis. 

JOAN 

Jo l'aconsello, li parlo amb el cor a la 
mà... 

MARiAGNA (interrompent-lo) 
No us enteneu, Joan ! 

ROSINA 

(an en Francesc, en to suplicant) 
Vés-te'n d'aquest poble ! 

FRANCESC 

Però, per què? 

ROSINA 

Vés a ciutat, o allà ont tu creguis que 
puguis guanyar-te la vida. 

FRANCESC 

Tu també vols que me'n vagi? 

ROSINA 

Aquí, per més que t'esforcis, ben pocs 
t'escoltaran. I, en cambi, per no fer-te mal 
en la teva carrera, sempre tindràs el pare trist 
i com lligat de mans. 

FRANCESC 

Tot ho faig pel seu bé. 

ROSINA 

Que no veus que ell s'anyora? 

JOAN 

Si que m'anyoro ! 

ROSINA 

Que no veus que frisa per dedicar-se de 
nou al seu art de curar? 

JOAN (emocionat, an en Francesc) 
No sents la Rosiua? 

ROSINA (an en Francesc) 
Dóna-li aquest gust! Sacrifica'l teu amor 
propi, anant-te'n de casa, convençut de que 
tot el que has fet i t'has proposat fer no falta 
qui t'ho agraeix. 

JOAN 

Si vol establir-se a Barcelona, jo l'ajudaré 
en tot i per tot: que demani. 

12 

MARIAGNA 

Ho sents, fill meu ? 

ROSINA 

Jo, el mateix que tu, m'he equivocat. 
Me creia que, quedant-te aprop nostre, 
podies donar una bona vellesa al pare. 

JOAN 

No pas obrant com fins avui, no seguint 
els meus consells ! 

FRANCESC 

Com a fill els he seguits sempre. Com a 
metge, hauria faltat a la meva conciencia 
escoltant-los. 

JOAN 

Per tu faràs. 

ROSINA 

Pobre Francesc! 

FRANCESC 

No'm planyis, Rosina! No'm miri-s amb 
tanta llàstima ! 

ROSINA 

Vés-te'n a ciutat! Vés a establir-te a una 
altra banda, que'l sol arriba per tot i a tot 
arreu hi ha la vida! Vés-te'n, tu que ets aaiu 
i constant! 

FRANCESC 

Si que ho soc! £1 triomf fàcil no alegra 
Tesperit. 

ROSINA 

Afanya-t, doncs, ara que pots. 

FRANCESC 

Me sento frisaments victoriosos al cor. 

ROSINA 

(ananl'Se'n per la porta de la dreta) 
Aixis te vui veure: bon fill i home espe- 
rançat. (Desapareixent escapant-lVlplor,) Pobre 
Francesc! Pobre Francesc! 

FRANCESC (amh emoció) 
Rosina ! 

JOAN 

Ho veus? 

FRANCESC 

Però si plora! 

MARiAGNA (eti veu baixa) 
Filla meva! 

(Per l'esquerra del fons compareix V Este- 
ve, tot atributat. Va vestit com en Vacte 
anterior,) 



ESCENA XI 

En Joan, la Mariagna, en Francesc 

I l'Esteve 

ESTEVE 

Joan! Ja estàs enterat del que passa? No 
t'ha dit re ningú ? 

JOAN 

No! Explica-t! 



l80 IGLESIAS 



ESTEVE 

Tu vés dormint ! Estigues amb els braços 
plegats, perquè'ls altres te seguin l'herba 
sota 'Is peus. 

JOAN 

Parla, si vols ! 

ESTEVE 

Recordes la botiga del costat de casa ? 

JOAN (neguitós) 
Si! Digues! 

ESTEVE 

Aquest demati — ja té les claus — Tha 
llogada un curandero de fóra. 

JOAN 

Per establir-s'hi ? 

MARIAGNA 

Per posar-se a fer cures ? 

FRANCESC (anant'Se^n cap al fons) 
No més hi faltava ell! 

ESTEVE (an en Joan) 
I no sabs com s'anomena? 

MARIAGNA 

Que també's diu Joan? 

ESTEVE 

No ! Ramon dels Miracles ! 

JOAN (fóra de si) 
Com s'entén ! 



« 

ESTEVE 

Tot s'escarneix! 

FRANCESC 

Tot s'imita I 

JOAN 

Q.uè has fet, Esteve ? 

ESTEVE 

Te juro que no he fet re ! 

JOAN 

Vols acabar d'aterrar an en Francesc ! 

ESTEVE (admirat) 
Jo? 

JOAN 

Sí! I tu ets germà meu ? 

ESTEVE 

No m'acusis ! Jo no hi tinc art ni part en 
aquesta qüestió ! 

MARIAGNA 

I doncs? 

ESTEVE 

Aquest murri de curandero deu haver 
vist que tu no visitaves, i, per aprofitar-se 
de la teva anomenada, s'ha posat un motiu 
com el teu, cregut que la gent el confondria 
amb tu ! 

FRANCESC 

Oh ! Quanta misèria moral ! 

JOAN (a VEsleve) 
Marxa del meu davant 1 

ESTEVE 

Vet-aqui '1 que té menaçar I 

JOAN 

Ets un desagraït, un mal home ! 

ESTEVE 

Te repeteixo que soc ignocent ! 
(Torna la Rosina per la porta de la dreta.) 

JOAN 

I què? Quan comença a fer de les seves 
aquest lladre? 

ESTEVE 

Diuen si demà mateix. 

JOAN (aterrat) 
Demà! 

ESTEVE 

Diuen si ja ha fet fer propaganda per 
alguns pobles veins ! 

JOAN 

Francesc! Què te'n sembla? 

FRANCESC (acostant-se) 
No'm vindrà d'un contrari més ! 

MARIAGNA 

Si ni tampoc l'escoltaran ! 

JOAN 

La gent — el que diu aquest — pot con- 
fondre-s ! Els que encara no'm cpneguin i es 
vulguin fer visitar per mi, se n'aniran amb 
ell! Això es un robatori! EI nom que usa 
aquest foraster es meu, pròpiament meu I Jo 

me l'he guanyat amb els meus acerts! Ah! 
No, no! No vui que un extrany se'n gaudei- 
xi! Jo no més el sacrificava pel meu fill! 
(En un arranc.) Francesc: allà ont vagis, 
posa-te'l aquest motiu! Recepta i tracta a 
tothom a la meva manera! 

FRANCESC 

No descendiré tant baix! 

JOAN 

Jo no tinc remordiment de res! No he 
enganyat mai a ningú! Són ells, si de cas, 
que s'enganyen! Jo'ls dono'l que volen! Els 
satisfaig la seva fè I 

(Per l'esquerra del fons compareix en 
Tomàs, molt apesarat, quedant-se a 
Vultim terme,) 



ESCENA XII 

Els mateixos, més en Tomàs 

ESTEVE 

Deixa-ns, Francesc! 

JOAN 

Total té un malalt I 

TOMÀS 

No pas desde avui ! 

MARiAGNA (amh veu glaçada) 
I això? 

TOMÀS (en to grave) 
£s mort aquell que tenia. 

FRANCESC (amh estupor) 
Què diu! L'hereu Bertrana,..? 

ROSINA (amb esglai) 
Com ho sab ? 

TOMÀS 

Ara mateix acaba de morir! 

FRANCESC (molt nerviós) 
Però com es possible? Què ha passat? Si 
ja anava per bé! (Enèrgicament acusador.) 
Pare! Digui: que es cert que vostè d'amagat 
meu rha vist alguna vegada? 

JOAN 

Si! (Tremolós i en veu reconcentrada.) Jo 
no m'hagués fet pregar tant ! 

FRANCESC 

I li ha receptat? 

JOAN 

Vaia! 

FRANCESC (en to molt dramàtic) 
S'ha atrevit? 

JOAN (somrient, fingint serenitat) 
Per què no? La seva familia va demanar- 
m'ho per favor! 

(La Rosina se dirigeix al fons aixugant-se 
els ulls,) 

ESTEVE 

No vas voler celebrar aquella consulta... 

FRANCESC (an en Joan) 
Quan l'ha vist? 

JOAN 

Avui, a primera hora. 

FRANCESC (neguitós) 
I què? 

ESTEVE 

Se moria de debilitat! 

FRANCESC (horroritiat) 
Què ha fet! Que ha dit que li donguessín 
menjar? 

JOAN 

Si! 

FRANCESC 

^Que no sab que als malalts dels tifus es 
matar-los si se'ls dóna aliment? 

JOAN 

Això ho dius tu ! 

FRANCESC 

I si jo ara'm negués a firmar el certificat 
de defunció? 

JOAN (espantat) 
Què passaria? 

FRANCESC 

Que'l jutge, per imprudència temerària, 
s'entendria amb vostè ! 

MARiAGNA (honoritiada) 
Senyor ! 

JOAN (tornant-se groc) 
Però tu firmaràs ! 

FRANCESC 

Si! Jo assumiré tota la responsabilitat! 

TOMÀS 

No, Francesc ! No ho facis ! 

JOAN (amb cinisme) 
Tinc la conciencia tranquila! 

FRANCESC (amb desesperació) 
Pare ! Pare ! Com m'ha compromès ! Com 
m*ha perdut aquell pobre! 

JOAN (irat) 
Francesc ! 

MARIAGNA 

No't desesperis, fill meu ! 

FRANCESC 

Això es horrorós! M'oprimeix el cor! 

TOMÀS (acostant- s'hi) 
No't donguis! 

FRANCESC 

Tinc d'anar- me'n! No puc estar-hi més 
en aquest poble ! 

ESTEVE 

(an en Joan, que està aterrat) 
Com t'afronta ! 

TOMÀS (també an en Joan) 
Com t'estima, jo't dic! Mariagna: que no 
apoies el teu fill? 

(La Mariagna, al sentir aquestes parau- 
les, cor-ferida, se posa a plorar,) 

JOAN (irat, an en Tomàs) 
Què has fet! 

FRANCESC 

Rosina: es aquell que t'estimava '1 mort! 

ROSiNA (abraçant-se a la Mariagna) 
Mare ! Mare meva ! 

JOAN 

(acostant'S* hi pera aconsolar-les) 
No ploris, Rosina! No te Tescoltis, Ma- 
riagna, el teu germà, que està encegat! 

ESTEVE 

No sab el que's diu ! 

MARIAGNA 

Té raó ! Té molta raó en Tomàs ! 

JOAN 

Què! 

MARIAGNA 

Jo, perquè hi hagi pau a casa, temps ha 
que callo i em consumeixo, no decantant- 
me a favor de l'un ni de l'altre ! 

JOAN 

Qjae defenses el noi? 

MARIAGNA (redreçant-se) 
Si! 

JOAN 

Per què ? Digues ! 

MARIAGNA 

Perquè tu no l'ajudes! Perquè'l perjudi- 
ques! 

JOAN (imperiós i fóra de si) 
Calla ! 

MARIAGNA 

No puc! Massa que hi callat! 

JOAN 

Ets la meva dóna! 

MARIAGNA (enèrgicament) 
Soc la mare d'en Francesc! 

JOAN (contenint-se) 
Està bé! (An en Francesc) Tu: vés a 
desembraçar el teu despaig ! 

FRANCESC 

Ara desseguida? 

JOAN 

Si. (Amb nerviositat i rapidesa,) Abans 
aquell altre no vingui! Treu-ho tot! No hi 
vui andròmines teves ! 

ESTEVE 

Espera demà, home ! 

MARIAGNA 

Espera uns quants dies més! 

TOMÀS 

En Francesc no's mourà del poble ! 

JOAN 

Per fer-me la guerra a mi ? 

TOMÀS 

A tu i a tots els embaucadors com tu! 

FRANCESC 

No : jo me'n vaig. 

JOAN 

Mariagna! Rosina! Veniu a ajudar-me! 

MARIAGNA 

No pas jo, Joan ! 

TOMAS (per VEsteve) 
Que t'ajudi aquest! 

JOAN (a la Mariagna) 
Que no vols obeir-me? 

MARIAGNA 

No! No vaig contra'l meu fill! 

JOAN 

Anem, Esteve, doncs! (A la Mariagna.) 
Tu : prepara-m l'escaparata petita ! 

MARIAGNA 

Oh! Sí! Que la Verge t'ilumini! 

JOAN 

Noia: arregla-m la llantieta i encén-la! 
(La Mariagna i la Rosina desapareixen 
per la porta de la dreta.) 

ESTEVE 

Aviat vindrà gent! 

JOAN (an en Francesc) 
T'ho posarem tot al cobert del darrera! 

FRANCESC 

(asseient-se, aclaparat, en el banc del primer 
terme de la dreta) 
Facin el que vulguin ! 

JOAN (a VEsteve) 
Apa, anem! Depressa! (Per la mampara,) 
Demà treurem aquest empantànec! Som-hi! 
Desseguida estarem! 

(En Joan i V Esteve entren al despaig £en 
Francesc, tancant la porta darrera seu.) 



ESCENA XIII 
En Francesc i en Tomàs 

TOMÀS 

I te n'aniras, Francesc? 

FRANCESC 

Si ! Avui mateix ! Ara, si pogués ! 

TOMÀS 

No ! No't moguis ! 

FRANCESC (en to amarg) 
Què vol que hi faci aquí? ^Que no veu 
que tot està minat pel corc de la mentida i la 
superstició ? 

TOMAS 

Predica ! 

FRANCESC 

No m'escoltaran ! 

* TOMÀS 

Fueteja a tothom! Esbrava-t! 

FRANCESC 

Es inútil! No hi tenen fè en mi ni en la 
meva obra! Hauria de ser un desconegut 
d'ells perquè m'escoltessin ! 

TOMAS 

Bé escolten el teu pare ! 

FRANCESC 

Perquè no'ls corretgeix i perquè'ls allar- 
ga'l seu camí tenebrós ! 

TOMAS 

Redreça-t! Baralla-t, ara que ets jove! 

FRANCESC 

Barallar-me! Ambe qui? 

TOMAS 

Amb tots els que't combaten! Que't fan 
por els homes? 

FRANCESC 

No! Ploro pels bons! Ploro pels dolents! 
Els uns corrompen els altres ! 

TOMAS 

Qjae ja no tens ilusions ? 

FRANCESC 

Tot jo'm sento corprès d'un dolor victo- 
riós! Que deuen sofrir els heroes de l'amor! 

TOMAS 

No't donguis, te dic ! 

FRANCESC • 

No! Tinc gran confiança en mi mateix i 
en la meva joventut. (Amb dolor,) Però temo 
que, temps a venir, per les necessitats de la 
vida, no'm vegi obligat a pervertir-me ! 

TOMÀS (amb emoció) 
Compta amb el teu oncle ! 

(En Francesc s^aixeca. Per l'esquerra del 
fons vénen en Lluc i la dóna i el noi 
dels quals aquell ha parlat de primer. 
El noi té cosa d'uns quinze anys d'edat. 
Està molt groc i tus de tant en tant. 
Aquestes dugués ultimes figures i les que 
vagin apareixent vesteixen amb modès- 
tia, amb tot Vaire de poble,) 



ESCENA XIV 

Els mateixos, més en Lluc, 
la dona i el noi 

LLUC 

Apa, seieu; que no us prenguin la tanda. 
(Tots tres s'asseuen en el banc de V esquer ^ 
ra del fons,) 

FRANCESC 

Miri: ja comencen a venir! 

TOMAS (estirant-lo per un braç) 
Anem! 



n 



EN JOAN DELS MIRACLES I93 

FRANCESC 

Sembla que ells també'm vulguin treure 
de casa! 

(El noi tus. La seva mare Vaconsola, 
passant-li la mà pel cap,) 

LLUC 

No t'espantis, Pepet, que'l senyor Joan 
te curarà. 

FRANCESC 

Ambe quina fè parlen I 

TOMAS 

AnemVen, Francesc! 

(Per la porta de F esquerra surt V Esteve 
iot determinat,) 



ESCENA XV 

Els MATEIXOS, més l'Esteve 

ESTEVE (an en Francesc) 
Tu, noi: hi ha dugués piles de llibres 
que no sabem què fer-ne! Ont els posem? 

FRANCESC 

Allà ont vulguin. 

ESTEVE (entomant-se' n a dins) 
Tu mateix. 

(Per la dreta del fons ve una dóna amb 
un nen de volquers a braç. S*asseu en 
un dels bancs de la sala d^ espera.) 

ï3 

JOAN (treient el cap) 

Que ja s'espera algú? Ah! Si! 

(En Joan se n entoma al despaig. SimuU 
taniament compareix un home que va 
amb una crossa. S'asseu en el banc de 
la dreta del fons.) 

FRANCESC 

Qjaina pietat sento per ells ! 

TOMÀS 

Jo no, doncs ! 

(Per resquerra del fons compareixen en 
Valentí i l'Agnès.) 



ESCENA XVI 

Els mateixos, més en Valentí 
I l'Agnès 

VALENTÍ 

Vés, pregunta. 

AGNÈS 

Espera-t. (Acostant-se al primer terme.) 
Dispensin, Que ja visita en Joan? 

TOMAS 

Que t'ho digui ell. 

AGNÈS 

(mirant amb simpatia an en Francesc) 
Perdoni, Jo si que hi crec en vostè. 

TOMÀS 

I doncs? 

AGNÈS 

Volem provar. Qui té mal, busca remei. 

VALENTÍ (en veu alta) 
Agnès ! 

AGNÈS 

Ja vinc. (Tornant a reunir-se amb en Va- 
lentí,) Encara no ha començat. Apa: seiem. 
(Fent-lo seure en el banc de l'esquerra del fons.) 

TOMAS 

Anem, Francesc! 

FRANCESC 

Que es hermosa la fè del poble! Mala- 
guanyada força que*s perd, dirigida per homes 
concupiscents, sense conciencia! 

(Compareixen en Jçan i V Esteve.) 



ESCENA XVII 
Els MATEIXOS, més en Joan i l'Esteve 

JOAN (en veu baixa) 
Ja tornen. 

ESTEVE (a cau d*oreUa) 
Recepta força. Me'n vaig. 

JOAN 

Vés. 

ESTEVE 

(desapareixent per la dreta del fons) 
Adeussiau. 

(Per la dreta del fons compareix V Iscle 
amb el cap embenat. Al veure an en 
Joan tots els malalts s'aixequen i fhi 
acosten mirant-lo amb idolatria. Tota 
Vescena que segueix, lo més ràpida pos- 
sible, pujant de to a cada represa,) 



ESCENA XVIII 

Els mateixos, menys l'Esteve 
I MÈs l'Iscle 

ISCLE 

Senyor Joan ! 

JOAN (amb brusquedat) 
No'm tractis de senyor, Iscle ! 

ISCLE 

Que estic content perquè ja torneu a fer 
cures ! 

LLUC 

Sembla que Déu li hagi tocat el cor! 

AGNÈS 

Déu no ho vol que abandoni'ls malalts! 

ISCLE 

Per xò li va donar la gràcia que té ! 

LLUC 

No'ns hagués deixat tot aquest temps que 
no seria morta la noia gran de casa ! 

ISCLE 

Ni la meva dóna tampoc! 

VALENTÍ 

Ni jo seria gairebé cego ! 

JOAN 

Tot s'arreglarà. Apa, seieu, (Bruscament,) 
Seieu, us dic! 

(Tots r obeeixen,) 

AGNÈS 

Vine, Valentí. 

JOAN 

Ont es Tescaparata? (Cridant i desaparei- 
xent, pera tornar a sortir desseguida, per la porta 
de la dreta.) Mariagna! Rosina! 

ROSiNA (de dins estant) 
Tingui, pare. 

(Per la porta de la dreta compareixen la 
Mariagna, la Rosina i en Joan ; aquest 
amb una escaparata de xicranda d^uns 
cinquanta centímetres d^ alçada per tren- 
ta d'ampla, amb Vimatge de la Mare de 
Déu del Carme; la Rosina, amb una 
llantieta de cristall, encesa,) 

* ESCENA XIX 

Els mateixos, més la Mariagna 
i la rosina 

JOAN (a la Rosina) 
Vés, porta la llantieta. 

ROSINA 

Ja la porto. 

LLUC (a un del seu costat) 
Que n'hauria fetes de cures I 

MARIAGNA (au eti Joau) 
Vols que t'ajudi? 

JOAN 

No! No't necessito per re! Ho veus, 
Francesc? Amb aquesta imatge, la fè de la 
gent i lo que jo hi poso, n'hi ha prou per 
curar tots els mals. 

TOMÀS (entre-dents) 
Farsant ! 

JOAN 

Vine, filla, vine. 

(En Joan i la Rosina desapareixen, entrant 
al despaig. Simultàniament compareix 
xen dos homes de mitja edat i un de 
molt vell, amb la seva dóna, també 

vella, els quals s'asseuen en un dels 
bancs del fons.) 



ESCENA XX 

Els mateixos, menys en Joan 
i la rosina 

FRANCESC 

Com s'ho han anat dient! 

MARIAGNA 

Temps ha que s'esperaven! Però, anem, 
anem, fíll meu! 

TOMAS 

Que plores ? 

FRANCESC 

(serenament i amb emoció) 

No ! Voldria ser heroe ! Voldria ser heroe 
oer ells! 

(Tornen en Joan i la Rosina, El primer 
se queda al peu de la porta del despaig, 
mirant, satisfet, la gent que l'espera. 
La Rosina va a formar agrupament 
amb la Mariagna, en Francesc i en 
Tomàs, a la dreta,) 

ESCENA ULTIMA 
Els mateixos, més en Joan i la Rosina 

JOAN 

(després de mirar an en Francesc, sostenint 
una gran lluita interior) 
Q.UÍ es el primer? 
(Tots s'aixequen, mirant-se Tun a Valtre,) 

VALENTÍ 

Jo, Joan ! 

AGNÈS 

No... No som pas nosaltres. 

LLUC 

Devem ser jo i aquesta dóna. 

JOAN 

Valentí: te toca a tu per dret propi. Tu 
ets el que més ha cregut en mi i en el meu 
art. Passeu tu i l'Agnès al despaig. 

VALENTÍ 

(dirigint-se al despaig del braç de l'Agnès) 
Sembla que vegi'l sol! 

JOAN 

(als altres, que encara estan drets) 
Apa: seieu, vosaltres! 

(Tots s'asseuen, sense obrir boca,) 

FRANCESC (en veu reconcentrada) 
No puc més! 

TOMÀS (també en veu reconcenirada) 
Francesc ! 

ROSINA 

Jo vui venir amb tu per cuidar-te! 

MARIAGNA 

(provant (Tendur-se'l cap a h dreta) 
Fill! 

(En Joan, fent un gest decisiu, entra al 
despaig, tancant la porta darrera seu.) 

TOMÀS 

(amb emoció sarcàstica) 
La llosa I 

FRANCESC 

(amb pietat, i tot anant-se^n per la porta de la 
dreta, seguint a la Mariagna, la Rosina 

i en Tomàs,) 
Tots són cegos! 

OBRES DE L'AUTOR 



(Agotada.) 

(Agotada.) 
(Agotada.) 



(Agotada.). 



L'Esoorsó, drama en 5 actes. 

Fruotfdor, drama en 4 actes. 

Foc-follet, drama en 4 actes. 

La Resclosa, drama en 3 actes. 

Lladres, drama en i acte. 

La Mare Eterna, drama en 3 actes. 

El Cor del Poble, drama en 3 actes. 

La Reina del Cor, comèdia en i acte. 

La Reina del Cor, opereta en i acte. 

Els Velis, drama en 3 actes. 

La Formiga, monòleg. 

Joventut (i.* part de la trilogia Els primers freds)^ 

drama en i acte. (Agotada.) 

Flor tardana. La Festa dels Aucells, quadrets 

de costums en i acte. 
Qlrassol, comèdia en 3 actes. 
Les Qarces, comèdia en 3 actes. 
Cor endins, quadro dramàtic en i acte. 
La Barca Nova, drama en 3 actes. 
La colla d'en Pep Mata «Els Màrtirs de 

l'Inquisició», sainet en i acte. 
L'alegria del sol, idili en i acte. 
En Joan dels Miracles, dramii en 5 actes. 
Ofrenes, poesies. (Agotant-se.) 



EN PREPARACIÓ 



Foc Nou, drama en 3 actes. 
Solelades, poesies. 

